Tujuh tempat makan ‘trendy’ di Cyberjaya

Anda tercari-cari kedai makan ‘trendy‘ di Cyberjaya?

Jom MEDIA VARIASI kongsikan tempat makan berbaloi yang ada di Cyberjaya.

1. Eyra Cuisine Cyberjaya

Kalau datang sini, korang boleh cuba nasi goreng kambing berapi. Kambing lembut, kuah pekat rasa ala-ala tomyam dan paprik gitu.

Selain nasi goreng, boleh cuba sizzling yee mee atau sizzling grilled chicken. Sangat recommended !

Yang mana nak lepak sampai pagi pon boleh tau, dibuka setiap hari dari jam 11.30 pagi hingga 3 pagi. Korang waze Galleria, Cyberjaya.

2. Restoran Seri Dagang

Teringin hidangan kampung? Jangan lupa cuba di restoran Seri Dagang, dekat sini ada set menu singgang ala Kampung Bharu dan Chow Kita untuk makan tengah hari.

Untuk sarapan pagi pula ada menu nasi dagang Terengganu, nasi minyak, nasi lemak dan lempeng kelapa.

Ia dibuka seawal 7 pagi hingga 3 petang tau.

Lokasi kedai di Neo Cyber, Cyberjaya sebelah Shamna dan sebaris dengan Tiga Budak Gemuk.

3. Restoran Sifu Salai, Cyberjaya

Teringin nak makan hidangan salai tapi taknak pergi Negeri Sembilan?

Tempat makan tengah hari dengan citarasa Negeri Sembilan di Restoran Sifu Salai, Cyberjaya.

Korang boleh cuba;

Siput sedut
Daging salai
Telur itik
Keli salai
Itik salai

Dibuka setiap hari dari 11 pagi hingga 10 malam. Lokasi di CBD2, Cyberjaya.

4. Flyen Duck Co

Itik panggang antara menu paling laris dekat sini. Perapan sedap dan daging itik lembut je. Kalau pesan set nasi ayam dapat sekali air chinese tea, sup fishball dan sayur taugeh tau.

Restoran dibuka setiap hari bermula jam 11 pagi hingga 8.30 malam, waze je Flyen Duck Co, Plaza Crystalville, Cyberjaya.

5. Restoran Jaosamut, Cyberjaya

Korang patut cuba siakap with fried herbs, thai sambal seafood sauce serius sedap bila dicicah dengan siakap goreng dan halia goreng.

Restoran ni berada di CBD Perdana 2, Cyberjaya sebaris dengan Zam Ikan Bakar. Dibuka setiap hari dari 12pm hingga 10pm.

6. Thai Luck

Port best untuk makan makanan Thai di Cyberjaya. Tomyum mama noodles with chicken ball sangat recommended. Kuah pekat, cukup rasa masam dan pedas

Untuk menu nasi, boleh cuba red curry chicken dan boleh pilih seafood juga. Harga value set meal dari RM12.90. *muslim friendly

Lokasi Thai Luck di Tamarind Square, Cyberjaya. Dibuka setiap hari dari jam 11 pagi hingga 9.15 malam.

7. WAP Hotpot & Grill

Waktu makan tengah hari pon boleh makan hotpot & grill! Tempat makan terbuka, sangat selesa dan boleh santai sambil bakar-bakar.

Untuk kuah, boleh cuba sup tomyam, rasa pedas masam-masam. Untuk pilihan daging wajib cuba AUS beef dengan signature minced beef meatball.

WAP Hotpot Grill dibuka setiap hari, dari jam 12pm hingga 11pm (break pada 3pm-5pm). Untuk set makan tengah hari dari 12 hingga 3 petang.

Author

Nurul Ain Japri

View all posts

View all posts


Kurang pemantauan PBT sebab rasuah?

KUALA LUMPUR: Rakyat sering didedahkan dengan laporan berita kelemahan pemantauan dan penguatkuasaan agensi dan jabatan bertanggungjawab, namun belum mampu meningkatkan tahap keyakinan ekoran beberapa insiden kebelakangan ini.

Dua tragedi dalam seminggu, berlaku minggu ini di tapak pesta ria di Eco Grandeur, Shah Alam, malam Isnin lalu manakala kejadian tanah runtuh di Jalan Batang Kali-Gohtong Jaya, Batang Kali, mendedahkan, masing-masing menyediakan perkhidmatan yang beroperasi tanpa lesen.

Pelbagai pertubuhan bukan kerajaan (NGO) berkaitan alam sekitar juga tampil memberi ulasan termasuk mempertikaikan pihak berkuasa membiarkan pihak pembangunan membuka kawasan seperti di lereng bukit sesuka hati.

Naib Presiden EcoKnights, Amlir Ayat berkata, kurang pemantauan, kelemahan pelaksanaan perundangan dan isu teknikal tenaga kerja dipercayai menyumbangkan dalam tragedi berkenaan.

Mengulas mengenai tragedi tanah runtuh itu, Amlir berkata, secara umum, ada pelbagai faktor menjadi penyumbang kepada berlaku keadaan itu.

“Selain daripada rasuah dan kelemahan ketegasan, ada beberapa kemungkinan lain.

“Ini termasuklah kekurangan tenaga kerja untuk pelaksanaan pemantauan dan penguatkuasaan, serta isu teknikal perundangan,” katanya kepada MEDIA VARIASI.

Presiden Persatuan Ekologi Malaysia (PEM), Prof Dr Ahmad Ismail pula berkata, permintaan aktiviti rekreasi berkaitan alam semula semakin giat bertambah.

Katanya, sebelum kejadian, sejak mula pembangunan, operasi dan penyelenggaraan jarang dibincangkan dengan baik.

“Penglibatan penduduk juga jarang kita bincang kecuali selepas bencana. Sedangkan dalam jawatankuasa pihak berkuasa tempatan (PBT) ada melibatkan penduduk tempatan.

“Semua penerangan saintifik tentang hujan lebat, air bertakung banyak, tanah dekat lereng tak mampu menampung, air menyebabkan tanah longgar, graviti, rekaan lereng, semua alasan selepas kejadian.

“PBT sepatutnya perlu mempunyai data lengkap tentang semua aktiviti di kawasan masing-masing dan sentiasa memantau agar semua guna tanah, pembangunan dan aktiviti mengikut peraturan yg ada untuk kepentingan masyarakat.

“Masyarakat setempat juga perlu peka dengan aktiviti kejiranan dan melaporkan apa yg meragukan tidak mengikut peraturan, pengunjung mesti melihat kepada faktor keselamatan,” katanya.

Aktivis alam sekitar, Puan Seri Shariffa Sabrina Syed Ali dilaporkan berkata, beliau mengingatkan supaya semua pihak tidak menyalahkan rakyat yang pergi berkhemah di kawasan lereng bukit.

Mantan Presiden Pertubuhan Pelindung Khazanah Alam Malaysia (PEKA) itu berkata, sepatutnya premis tidak dibenarkan lagi menjalankan apa-apa aktiviti menjalankan pembangunan daripada 400 meter aras laut.

“Daripada tidak membenarkan kita pergi berkhemah, kenapa pihak berkuasa, kerajaan tidak membekukan lesen-lesen pembukaan hutan, tidak membekukan lesen-lesen pembalakan atau tidak membekukan pembangunan di lereng-lereng bukit,” katanya.

Menteri Pembangunan Kerajaan Tempatan, Nga Kor Ming sebelum ini berkata, semakan mendapati tiga tapak perkhemahan dimiliki sebuah syarikat di Jalan Batang Kali-Gohtong Jaya, di sini, yang terbabit dalam insiden tanah runtuh, awal pagi tadi, didapati beroperasi tanpa lesen.

Sebaliknya, katanya, syarikat itu hanya memohon lesen bagi membangunkan ladang organik di kawasan berkenaan, dan beroperasi sejak 2020 lagi dan tiada permohonan untuk menjalankan aktiviti perkhemahan dibuat kepada pihak Majlis Perbandaran Hulu Selangor (MPHS).

Author

Tun Puteh Wanti

View all posts

View all posts


Kekang isu keraguan halal, Malaysia perlu miliki pusat penyembelihan sendiri – PEMBELA

PUTRAJAYA: Pengerusi Pertubuhan-Pertubuhan Pembela Islam (PEMBELA) Aminuddin Yahaya mencadangkan agar Malaysia membina pusat penyembelihan sendiri di luar negara untuk mengatasi isu keraguan status halal daging yang diimport.

“Inisiatif ini banyak akan menyelesaikan masalah berbanding melantik pusat penyembelihan negara luar dan memberi pengiktirafan halal melalui badan halal luar negara,” katanya kepada Utusan Malaysia pada Rabu lalu.

Jelasnya, pusat penyembelihan itu boleh dibina melalui syarikat milik kerajaan (GLC) di mana-mana negara yang mengeksport daging ke negara ini dan Jabatan Kemajuan Islam Malaysia (JAKIM) boleh melantik pertubuhan bukan kerajaan (NGO) sebagai rakan kongsi untuk bekerjasama bagi memantau rumah-rumah sembelihan negara luar.

“Jadi JAKIM dan GLC boleh mengemukakan perkara ini, kalau nak ambil lembu di Australia, maka kita boleh buka rumah sembelihan kita di negara berkenaan.”

Tambah beliau lagi, dengan memiliki pusat penyembelihan sendiri sekali gus akan memberi pulangan ekonomi lebih baik kepada negara.

Berkata tentang isu keraguan status halal, beliau berpendapat satu sistem ketat perlu dikenakan terhadap setiap rumah sembelihan termasuk badan pensijilan halal luar negara yang dilantik, yang mana semakan perlu dibuat secara berkala dan mengejut.

“Tindakan penalti dengan hukuman tegas perlu dikenakan sama ada penalti tinggi atau mengharamkan kemasukan daging ke negara ini serta menyenarai hitam rumah sembelih dan badan halal luar negara yang terlibat supaya benda itu tidak berulang,” katanya.

Presiden Pertubuhan Kemasyarakatan Rakyat (PEKEMAS), Faizan Mohd. Nor turut bersetuju dengan kenyataan tersebut dan berkata JAKIM tidak boleh berkompromi dalam soal kepatuhan halal selepas pendedahan isu berkenaan berlaku di Australia.

Beliau menggesa agar audit dibuat semula di semua rumah sembelihan halal di negara berkenaan yang mendapat pengiktirafan badan halal luar negara diiktiraf jabatan itu.

“Kita tidak boleh beri muka kepada yang terlibat selepas isu di Thomas Food Industries (TFI) didedahkan belum lagi diselesaikan, timbul pula keraguan status halal rumah sembelihan lain. Ini menunjukkan JAKIM perlu bertindak,” tegasnya.

Sebelum ini, tiga bekas pekerja mendedahkan tentang ketidakpatuhan halal sebuah rumah sembelihan di sana selepas isu sama berlaku di TFI di Lobethal, Australia.

Menurut bekas penyembelih itu, haiwan yang telah disahkan haram diluluskan semula sebagai halal demi mengejar keuntungan syarikat.

Authors

Media Variasi

View all posts

Laini MN

View all posts

View all posts

View all posts


Belum sempat bersanding, Badrul Muhayat meninggal dunia ketika tidur

KUALA LUMPUR: Pelakon, Badrul Muhayat meninggal dunia ketika tidur di Pulau Pinang, pada pagi Sabtu.

Berita sedih itu disahkan pelakon Anne Abdullah selepas dimaklumkan oleh isterinya, Norhayati Zulkapli.

“Saya nak maklumkan Badrul Muhayat meninggal dunia di Pulau Pinang selepas isterinya cuba kejutkan dia tapi sudah tidak sedarkan diri,” katanya seperti dilapor Harian Metro.

Difahamkan, Allahyarham Badrul atau nama sebenarnya Badrul Muhayat Ahmad Jailani, 55, tidak mengalami sebarang penyakit serius.

Badrul dikurniakan dua cahaya mata berusia 14 dan 16 tahun menerusi perkahwinan kali kedua dengan bekas isterinya, Julia Daud.

Badrul juga baru melangsungkan pernikahannya dengan Norhayati pada April lalu dan belum sempat mengadakan majlis resepsi.

Author

Fazleen Safina Abd Jamil

View all posts

View all posts


Perhilitan Johor siasat kehadiran ‘Pak Belang’

SEGAMAT: Jabatan Perlindungan Hidupan Liar dan Taman Negara (Perhilitan) Johor mengesahkan sedang menyiasat aduan mengenai kehadiran harimau belang di kawasan belukar Felda Redong, di sini, kelmarin.

Pengarahnya, Aminuddin Jamin berkata, siasatan dilakukan susulan laporan diterima pihaknya berhubung perkara itu.

“Kami masih siasat memandangkan tiada rekod (kehadiran harimau belang) dilaporkan sebelum ini,” katanya ketika dihubungi.

Ditanya jantina harimau belang itu, Aminuddin memaklumkan pihaknya belum mempunyai maklumat serta petunjuk jelas dan akan mengemas kini dari semasa ke semasa.

“Kami nasihatkan penduduk lapor terus kepada Perhilitan jika mengesan kehadiran haiwan itu,” katanya.

Terdahulu, tular di media sosial foto tapak kaki binatang buas dipercayai harimau belang di sekitar kawasan belukar Felda itu.

Kehadiran harimau di kawasan itu dikesan selepas seorang penternak mendakwa lembu peliharaannya mati dengan kesan luka dipercayai diserang haiwan liar itu.

Ia susulan penemuan tapak kaki haiwan liar itu berhampiran bangkai lembu peliharaan miliknya itu. – Berita Harian

Author

Media Variasi

View all posts

View all posts


KWSP catat untung RM46 juta hasil jualan enam aset runcit

KUALA LUMPUR: Kumpulan Wang Simpanan Pekerja (KWSP) berjaya memperoleh keuntungan RM46 juta hasil jualan enam aset runcitnya di Lembah Klang dan Johor.

Timbalan Menteri Kewangan, Datuk Seri Ahmad Maslan berkata selain itu, KWSP juga bercadang untuk menjual satu lagi aset runcitnya di Kelana Jaya kepada syarikat berkaitan kerajaan (GLC).

“Enam aset runcit yang telah dijual iaitu bangunan Giant Bandar Kinrara, bangunan Giant Putra Heights, bangunan Giant USJ, bangunan Giant Klang, bangunan Giant Ulu Klang dan bangunan Giant Plentong di Johor dengan keuntungan RM46 juta.

“Aset ini kita jual kepada Sunway Real Estate Investment Trust Berhad (Sunway REIT) yang 15.24 peratus dimiliki KWSP,” katanya pada sesi soal jawab persidangan Dewan Rakyat di sini hari ini.

Beliau menjawab soalan tambahan Datuk Seri Ikmal Hisham Abdul Aziz (PN-Kuala Terengganu) yang ingin mengetahui jumlah yang diperoleh daripada penjualan portfolio enam aset runcit KWSP di Lembah Klang dan Johor, dan adakah KWSP berhasrat melupuskan satu lagi aset runcit di Lembah Klang seperti dilaporkan selain perancangan pelaburan seterusnya.

Ketika menjawab soalan tambahan Ikmal Hisham sama ada KWSP bercadang melabur dalam bidang teknologi kewangan atau FinTech yang mencapai status Unicorn, Ahmad berkata Jawatankuasa Pelaburan akan membuat kajian atas cadangan tersebut.

Sementara itu, Ahmad turut memaklumkan jumlah aset KWSP secara keseluruhan setakat ini adalah RM1 trilion yang membabitkan pelaburan hartanah dalam dan luar negara.

“Di dalam negara jumlah pelaburan adalah RM11 bilion, antaranya bangunan KWSP di ibu pejabat dan negeri, manakala hartanah KWSP luar negara berjumlah RM30 bilion dengan separuh daripadanya di United Kingdom dan antara yang terbesar Battersea, projek yang begitu ikonik menjadikan jumlah aset hartanah sebanyak RM41 bilion.

“Setakat ini kita cukup menjaga kesemua pelaburan ini,” katanya sebagai menjawab soalan tambahan yang dikemukakan Jimmy Puah Wee Tse (PH-Tebrau) yang ingin mengetahui tentang peratus pelaburan KWSP di pasaran domestik. – BERNAMA


Mangsa banjir pindah ke PPS di Sarawak meningkat 38 orang

Angkatan Pertahanan Awam Malaysia (APM) dalam kenyataannya hari ini berkata, empat mangsa daripada dua keluarga di Kampung Dagang Sepupok Niah kini berlindung di PPS Dewan Masyarakat Sepupok Niah.

Seramai 18 mangsa lagi adalah daripada empat keluarga yang kini ditempatkan di PPS Dewan Masyarakat Bekenu setelah kediaman mereka di Kampung Jenggalas dan Kampung Dagang di Bekenu dinaiki air.

Sementara itu, 16 individu daripada tiga keluarga di Kapit yang menjadi kumpulan mangsa pertama dipindahkan dalam episod terbaru banjir di Sarawak ini masih lagi berlindung di PPS Asrama Kementerian Pembangunan Sosial dan Urbanisasi (KPSU) Kapit. – BERNAMA


‘Sedap dan halal!’ – ‘Influencer’ terkenal dari UAE puji menu McDonald’s Malaysia

CYBERJAYA: Umum mengetahui bahawa syarikat makanan segera McDonald’s mempunyai banyak cawangan di serata dunia.

Menariknya, menu di setiap negara amat berbeza mengikut citarasa negara tersendiri.

Baru-baru ini, pasangan suami isteri ‘influencer‘ dari Emiriah Arab Bersatu (UAE), Khalid Al Ameri dan Salama Mohamed menarik perhatian warga net apabila berkongsi pengalaman mereka menikmati makanan di McDonald’s Malaysia.

Menerusi video yang dimuat di Instagram milik Khalid, kelihatan babak pasangan terbabit memesan beberapa jenis makanan dan minuman yang tiada di McDonald’s UAE seperti nasi lemak, ayam goreng, bubur ayam, serta chicken & beef foldover.

Ketika ditanya berapa rating yang mahu Salama beri bagi menu set nasi lemak McDonald’s, isteri kepada Khalid itu berkata ‘11/10’.

Malah, kedua mereka memuji menu yang disajikan McDonald’s Malaysia kerana memberi kesedapan yang enak.

Mereka turut mencuba air Kopi Susu dan Lychee Berry dari McCafe.

Telatah pasangan suami isteri itu turut membuatkan peminat mereka terhibur.

Author

Diyana Rahip

View all posts

View all posts


Besarkan anak angkat Islam, Chee dikurnia Anugerah Maulidur Rasul

KUALA LUMPUR: Jasa Chee Hoi Lan membesarkan anak angkat beragama Islam membolehkan pesara guru tadika itu dikurniakan Anugerah Maulidur Rasul Peringkat Kebangsaan 1444 Hijrah/2022 Masihi sekali gus mendapat gelaran Ikon Ibu Sejati-Keluarga Malaysia.

Chee, 83, yang membesarkan Rohana Abdullah, 20, sejak usia dua bulan hingga sekarang mendapat perhatian masyarakat dan kerajaan kerana keikhlasannya menjaga serta mendidik gadis itu walaupun mereka berlainan agama.

Anugerah itu dikurniakan Yang di-Pertuan Agong Al-Sultan Abdullah Ri’ayatuddin Al-Mustafa Billah Shah pada Majlis Sambutan Maulidur Rasul Peringkat Kebangsaan 1444 Hijrah/2022 Masihi di Pusat Dagangan Dunia di sini hari ini.

Chee yang hadir berkerusi roda ketika ditemui pemberita selepas majlis itu menjawab ringkas: “Saya sangat gembira (menerima anugerah itu).”

Sementara itu, Pengerusi Jawatankuasa Pendidikan Majlis Agama Islam Wilayah Persekutuan (MAIWP) Tan Sri Syed Zainal Abidin Syed Mohamed Tahir dinobatkan sebagai penerima Anugerah Perdana Maulidur Rasul tahun ini.

Syed Zainal Abidin, 59, berkata pengurniaan anugerah itu memberikan semangat untuk beliau menjalankan tugas seharian yang mencabar.

“Saya memang suka mengamalkan korporat dakwah dan dengan adanya anugerah ini saya serta rakan-rakan korporat lain akan menggunakan platform sedia ada untuk berbuat baik dalam syarikat dan komuniti sekeliling,” kata anak kelahiran Kota Bharu, Kelantan itu.

Lima lagi penerima Anugerah Maulidur Rasul adalah Pengarah Pusat Dialog Peradaban Universiti Malaya Datuk Dr Azizan Baharudin, Penerbit Eksekutif (Pengisian Kandungan Islam) TV3 dan TV9 Ahmad Noor Sulaiman dan Pengerusi Yayasan ZIKAY Mohd Khay Ibrahim.

Penerima lain adalah aktivis kemanusiaan dan penceramah motivasi Shazrina Azman atau lebih dikenali sebagai Mizz Nina serta kaunselor berdaftar Hushim Salleh. – BERNAMA


Telefon pintar Tesla bakal jadi pesaing baharu iPhone

TELEFON pintar keluaran Syarikat Tesla, Pi (π) Phone dilihat bakal menjadi pesaing baharu kepada telefon pintar keluaran Apple, iPhone.

Ketika iPhone dilihat menjadi peneraju dalam industri telefon pintar dengan beberapa spesifikasi dan teknologi yang menarik ramai pengguna, Pi Phone dikhabarkan akan menawarkan spesifikasi dan teknologi yang lebih canggih.

Khabar mengenai Pi Phone mulai tular apabila pereka grafik Itali, Antonio De Rosa berkongsi model grafik Pi Phone dalam video di saluran YouTubenya.

Walaupun De Rosa menyebut bahawa model grafik itu tidak berkaitan dengan Tesla dan semua gambar itu hanyalah penghormatan, namun, Ketua Pegawai Eksekutif (CEO) Tesla, Elon Musk mengesahkan penghasilan Pi Phone adalah benar dan sedang dalam pembangunan.

CEO Twitter itu mengesahkannya dalam satu ciapan di Twitternya bagi menjawab kepada persoalan yang timbul jika Syarikat Apple dan Google menghalang daripada Twitter dapat diakses menerusi daripada App Store.

“Saya pastinya berharap ia tidak sampai begitu, tetapi, ya, jika tidak ada pilihan lain, saya akan membuat telefon alternatif,” jawab Musk dalam satu ciapannya.

I certainly hope it does not come to that, but, yes, if there is no other choice, I will make an alternative phone

— Elon Musk (@elonmusk) November 25, 2022

Pi Phone ialah telefon pintar yang dilaporkan kelihatan futuristik dan akan dikeluarkan pembuat kereta elektrik (EV) Tesla seperti yang didakwa Musk.

Pi Phone dikhabarkan mempunyai empat kamera dan kamera hadapan sub-skrin, dan dikatakan bahawa kameranya akan sangat berkuasa sehinggakan dapat menangkap imej ‘Milky Way’.

Telefon tersebut boleh dicas dengan kuasa solar dengan mengecasnya hanya dengan mengekalkannya di bawah cahaya matahari dan boleh digunakan untuk mengawal kereta Tesla sebagai alat kawalan jauh, lapor beberapa portal berita.

Telefon tersebut juga dilaporkan boleh berfungsi di Planet Marikh, mempunyai keserasian Neuralink, melombong mata wang kripto, dan akan menjadi telefon satelit pertama yang tersedia untuk orang ramai.

Beberapa laporan mendakwa Pi Phone mungkin menampilkan antena yang akan memautkannya dengan Starlink dan akan membantunya berfungsi di Marikh, di samping mempunyai akses kepada kelajuan muat turun sehingga 210 Mbps.

Pi Phone juga dilaporkan akan berfungsi dengan Neuralink, iaitu projek Elon Musk yang berfungsi membangunkan antara muka mesin jalur lebar ultra-tinggi untuk menghubungkan otak manusia ke komputer.

Telefon itu juga akan melombong mata wang kripto (Mars Coin) di mana pengguna akan dapat menggunakannya di Marikh sambil telefon itu juga akan berfungsi sebagai dompet kripto pengguna.

Pi Phone juga dikatakan akan menjadi telefon satelit pertama yang boleh dibeli oleh sesiapa sahaja.

Dengan begitu banyak ciri-ciri istimewa yang ditawarkan oleh Pi Phone, berapakah agaknya harga jualannya di Malaysia nanti, dan adakah ia mampu mengatasi jualan iPhone? Sama-sama kita nantikan.

Author

Faridah Amiratul

View all posts

View all posts


Gadis miliki 30 personaliti, saka atau DID?

TIGA entiti paling utama paling asas untuk mengenal diri kejadian manusia adalah  jasad, roh dan nyawa.

Tanpa nyawa dan roh yang sifatnya ghaib, jasad tidak akan dapat digerakkan, ibaratnya jasad itu kereta, nyawa itu enjin dan roh itu pemandu.

Ada roh dan nyawa dalam jasad, jasad hidup boleh bergerak dan sebagainya. Keluar nyawa dari jasad, maka jasad mati jadi mayat, keluar roh dari jasad, maka jasad akan koma atau tidak sedarkan diri.

Begitulah analogi mudah untuk memahami masalah Dissociative Identity Disorder (DID), iaitu seseorang yang memiliki banyak personaliti atau frekuensi dan di luar paras kesedaran setiap kali pertukaran.

Masalah pertukaran banyak personaliti ini sering disalah anggap dengan ‘halusinasi’ atau dikatakan ‘saka’ atau pusaka di kalangan pengamal perubatan tradisional.

Namun realitinya ia satu masalah kesihatan mental yang sudah lama wujud dan memiliki terma perubatan iaitu DID di luar negara.

DID berpunca daripada trauma lebih teruk di masa lampau, MEDIA VARIASI berjaya menemu bual gadis dikenali Belle, 23, yang memiliki 30 personaliti.

Mungkin netizen hampir terlupa ada drama Misteri Mona lakonan Janna Nick, ditayangkan di slot Samarinda TV3, satu ketika dahulu menyampaikan mesej tentang watak utama membawa DID.

Moon Knight, yang dikatakan siri tv terbitan Marvel Studios terbaik setakat ini, turut mendedahkan kisah dua watak alter dalam diri seorang yang mempunyai masalah DID.

DID, masih baharu dalam masyarakat di negara ini, masalah yang sangat jarang ditemui dan ia perlu lebih banyak lagi kesedaran mengenainya kerana masih kurang pendedahan.

Bagaimanapun, si gadis Belle, terperangkap dalam 30 personaliti dalam diri, sanggup memperjudikan maruahnya dengan tohmahan masyarakat apabila sanggup tampil di hadapan khalayak melalui aplikasi Tiktok semata-mata untuk memberi kesedaran dan kefahaman mengenai DID.

Jangan mudah menghukum sebaliknya usaha untuk memahami punca dan bagaimana cara mengenali golongan ini serta membantu mereka agar boleh meneruskan hidup dalam masyarakat.

Bermula dengan kisah empunya diri, Belle pernah menghadapi insiden kecil yang menyebabkannya mengalami depresi.

Arwah bapa yang dianggap sebagai satu-satunya pelindung dan penyelamat dalam hidupnya, pernah berjanji membawanya ke klinik kerana melihat keadaan diri memerlukan bantuan pakar ketika itu.

Malangnya, pada usia 14 tahun, bapanya tidak sempat menunaikan janji kerana pergi menghadap Ilahi terlebih dahulu.

Akibat kejadian itu, tekanan emosi Belle yang juga anak tunggal dalam keluarga, semakin bertambah sekali gus menghadapi trauma melampau.

Belle ketika ditemui MEDIA VARIASI, meluahkan rasa kecewanya apabila dituduh dan dikecam oleh netizen yang tidak tahu cerita sebenar.

“Saya pernah merasa sunyi kerana saya sangat rapat dengan arwah ayah, cuma tak mahu bebankan ibu dengan masalah saya sendiri ketika itu, didiagnos hidap depresi.

“Cikgu sekolah dulu pernah panggil saya gila, mereka gunakan penderaan secara verbal, sehingga saya tak datang sekolah dua bulan, kawan-kawan ketika itu pun tidak menyokong.

“Sampai tahap paling teruk, saya terpaksa minta bantuan kawan-kawan yang paling saya percaya, sebab bila saya tertekan, secara tak sedar ‘alter’ (personaliti) saya bertambah dan saya masih belum tahu mengenai DID ketika itu,” katanya ketika ditemani dua sahabat memahami, Lyaa dan Mia.

Gadis itu berkata, sudah berhabis ribuan ringgit bagi mendapatkan pelbagai rawatan, kaunseling dan terapi, di klinik dan hospital, selain berubat secara tradisional bagi mengetahui sakit sebenar dialaminya.

Sehinggalah pada usia 17 tahun, dia didiagnosis menghidap DID dengan sekurang-kurangnya enam alter personaliti.

Sejak mengetahui hal itu, tekanan dirinya semakin bertambah, dan pada usia 22 tahun, dia membuat keputusan mendapatkan rawatan susulan di hospital di Pusat Perubatan Universiti Malaya (PPUM) ).

“Masa buat rawatan di PPUM, Belle dapat tahu sudah bertambah ke 20 alter personaliti, doktor pun risau dan cuba untuk bantu,” katanya.

Katanya, DID bukan sesuatu perkara yang boleh dijadikan bahan lawak kerana hanya yang mengalami dan memahami sahaja tahu, penghidap penyakit ini sangat memerlukan sokongan moral yang tinggi dan positif.

“DID bermula apabila seseorang itu mengalami tekanan melampau, trauma lama berulang, PTSD (gangguan stres pascatrauma).

“Penghidap DID banyak berubah watak disebabkan tekanan tadi, dan boleh bertukar watak secara bergilir sebanyak 35 kali sehari malah dalam tidur sekalipun.

“Memang susah nak dapat tidur lena, badan akan terlalu letih, pernah juga tidur selama sebulan kerana ada alter lain terperangkap dalam jasad,” katanya.

Belle juga mengakui mengambil ubat dan preskripsi berdasarkan penyakitnya daripada hospital pakar seperti Escitalopram (15mg), Lorazepam (1 mg) bila perlu, Quetiapine (150mg) dan Clonazepam (3mg).

Justeru, Belle menyarankan masyarakat di luar sana jangan mudah memberi kesimpulan tanpa mendalami dan mengenali rapat apa yang dilalui penghidap DID sepertinya.

Sebagaimana filem Moon Knight, Belle mencadangkan supaya netizen lebih memahami golongan DID dengan menonton filem berkenaan kerana menyampaikan mesej lebih tepat.

Tidak salah untuk kita mengingatkan kembali, bahawa Tuhan yang Esa menciptakan seorang manusia dengan cukup lengkap, iaitu jasad, roh dan nyawa.

Kejadian yang menimpa Belle hampir menyamai keadaan pertukaran roh, seperti yang diketahui dalam masyarakat Melayu, dia dirasuk.

Namun, pertukaran roh itu berlaku bukanlah satu, tetapi lebih malah sehingga 30 alter personaliti yang setiap satunya mempunyai kelebihan dan keunikan masing-masing tanpa mengganggu awam.

IKUTI SIRI SELANJUTNYA GADIS DID 30 PERSONALITI

Author

Tun Puteh Wanti

View all posts

View all posts


Nurul Izzah layak dilantik penasihat ekonomi, kewangan – PM Anwar

IPOH: Pelantikan bekas Ahli Parlimen Permatang Pauh, Nurul Izzah Anwar sebagai Penasihat Kanan Ekonomi dan Kewangan kepada Perdana Menteri, Datuk Seri Anwar Ibrahim dibuat berdasarkan kelayakannya.

Anwar berkata, ini kerana anaknya itu mempunyai ijazah pertama dalam bidang kejuruteraan dan ijazah kedua dalam dasar awam dan sosial dari Universiti Johns Hopkins, Amerika Syarikat, sekali gus dilantik bagi membantunya di Jabatan Perdana Menteri (JPM) dan Kementerian Kewangan (MOF).

Bagaimanapun, beliau berkata, Nurul Izzah tidak menerima sebarang elaun atas pelantikannya itu.

“Saya pun tiada kelulusan berkaitan kewangan tetapi saya pernah jadi Menteri Kewangan selama lapan tahun. Menteri-menteri dalam Perikatan Nasional (PN) pun tiada kelulusan masing-masing, tetapi bila giliran kita, mereka bangkitkan.

“Jadi, apakah benar seorang Menteri Kesihatan mesti seorang doktor? Dan seorang menteri air mesti jurutera? Untuk Nurul Izzah, dia ada ijazah kejuruteraan dan ijazah bidang dasar awam. Memang saya minta, pelawa dia untuk bantu saya sebagai penasihat di JPM dan MOF,” katanya.

Ahli Parlimen Tambun itu berkata demikian selepas merasmikan Pusat Khidmat Parlimen Tambun di sini yang turut dihadiri Ahli Dewan Undangan Negeri (ADUN) Hulu Kinta, Mohamad Arafat Varisai Mahamad.

Terdahulu, Nurul Izzah mengesahkan pelantikannya sebagai Penasihat Kanan Ekonomi dan Kewangan kepada Perdana Menteri dan memulakan khidmatnya berkuat kuasa 3 Januari lalu.

Sementara itu, Anwar dalam ucapan perasmiannya berkata Suruhanjaya Pencegahan Rasuah Malaysia (SPRM) diarah mengambil tindakan kepada pihak yang terbabit dalam amalan rasuah tanpa mengambil kira parti dan jawatan pihak berkenaan, termasuk pihak yang bertugas di Pejabat Perdana Menteri.

“Kaya bagaimana pun negara ini, tidak mungkin kita angkat darjat dan martabat negara ini serta bela nasib rakyat sebab itu saya kata yang pertama sekali adalah betulkan uris tadir yang baik dan kedaulatan undang-undang.

“Mula daripada atas, daripada Perdana Menteri sampai Menteri, Menteri Besar, kerajaan negeri dan wakil rakyat hentikan amalan dan budaya rasuah ini,” katanya. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Dua lelaki ditahan bergaduh di pusat hiburan

JOHOR BAHRU: Dua lelaki ditahan dipercayai terlibat dalam pergaduhan membabitkan sekumpulan individu di sebuah pusat hiburan di Jalan Nusa Bestari 7/2, Taman Nusa Bestari, Skudai, di sini, semalam.

Ketua Polis Daerah Iskandar Puteri, ACP Rahmat Ariffin berkata, kejadian yang tular menerusi media sosial itu berlaku pada 4 pagi dan dipercayai berpunca daripada pergaduhan mulut ketika mereka sedang minum di pusat hiburan tersebut.

Beliau berkata, bertindak atas maklumat, kedua-duanya berjaya diberkas di sekitar Larkin, di sini, kira-kira 12.10 tengah malam tadi.

“Hasil soal siasat, mereka mengaku terlibat dalam kes pergaduhan dan mengatakan kejadian mula berlaku di dalam sebuah pusat hiburan.

“Kedua-duanya adalah kenalan dan pergaduhan berlarutan sehingga ke luar pusat hiburan tersebut,” katanya dalam kenyataan hari ini.

Beliau berkata, pergaduhan itu turut melibatkan lima individu lain yang kini sedang dikesan.

“Polis menggesa orang ramai yang menyaksikan kejadian atau mempunyai sebarang maklumat mengenainya tampil memberikan keterangan,” katanya.

Rahmat berkata kedua-dua lelaki itu direman hingga Khamis ini untuk membantu siasatan mengikut Seksyen 147 Kanun Keseksaan.

Sejak semalam tular video berdurasi tujuh saat di media sosial yang memaparkan sekumpulan individu bergaduh dengan seorang daripadanya yang tidak memakai baju terbaring di tengah jalan. – BERNAMA


Nafuzi beri bayangan tinggalkan skuad Penyu

KUALA NERUS: Ketua Jurulatih Terengganu FC (TFC) Nafuzi Zain memberi bayangan beliau tidak lagi akan bersama skuad Penyu untuk mengharungi Liga Malaysia (Liga M) musim depan.

Namun demikian, pengendali muda kelahiran Kelantan itu masih berteka-teki mengenai destinasi baharunya biarpun terdapat khabar angin kuat mengaitkan perpindahan beliau ke Selangor dan sebuah negeri di utara tanah air.

Turut menjadi persoalan ialah hala tuju pemain sayap lincah yang juga ayam tambatan TFC, Faisal Halim pada musim depan kerana beliau sebelum ini pernah mengumumkan untuk angkat kaki sekiranya Nafuzi tidak lagi mengendalikan skuad Penyu.

Menurut Nafuzi, kemungkinan besar tahun ini adalah tahun terakhirnya bersama Terengganu kerana beliau perlu mencari pengalaman serta cabaran baharu untuk mengembangkan kerjayanya.

“Bagi saya mungkin ini masa yang sesuai untuk cari pengalaman dan cabaran baharu untuk kembangkan karier saya dalam dunia kejurulatihan.

“Lagipun saya belum dapat apa-apa tawaran sebagai ketua jurulatih daripada pihak pengurusan TFC Sdn Bhd. Sebagai jurulatih, saya perlu buat persediaan untuk tentukan hala tuju kerjaya saya,” katanya kepada pemberita selepas perlawanan Liga Super yang menyaksikan Terengganu menang 3-0 ke atas Penang FC.

Beliau berkata tempoh tujuh tahun bersama skuad Terengganu adalah waktu yang panjang menyebabkan beliau agak berat hati untuk meninggalkan bumi Darul Iman.

Menurut Nafuzi beliau berazam untuk melaksanakan tugas sebaik mungkin demi memastikan pasukan hitam putih mara ke perlawanan akhir Piala Malaysia dan impian bersaing di pentas Piala AFC musim depan tercapai.

“Saya sangat sayangkan Terengganu, keluarga saya juga gembira berada di sini tetapi untuk perkembangan kerjaya perlu kepada penghijrahan,” katanya.

Dalam pada itu, Nafuzi turut mengucapkan terima kasih kepada para peminat skuad Penyu yang sentiasa memberi sokongan padu tidak berbelah bahagi kepada beliau sejak dahulu lagi.

Nafuzi mula menyertai skuad Terengganu sebagai jurulatih T-Team pada 2016 sebelum dinaikkan pangkat sebagai penolong jurulatih TFC pada 2018.

Pada 2019, beliau mengambil alih tugas sebagai ketua jurulatih TFC daripada Irfan Bakti Abu Salim yang meletak jawatan ekoran prestasi buruk dalam Liga Super dan kekal menerajui skuad Penyu hingga ke musim ini. – BERNAMA


Kadar subsidi telur ayam naik dua sen berkuat kuasa hari ini

KOTA BHARU: Kerajaan bersetuju menaikkan kadar subsidi bagi telur ayam gred A, B, dan C sebanyak dua sen berkuat kuasa hari ini, kata Pengerusi Pasukan Khas Jihad Tangani Inflasi, Tan Sri Annuar Musa.

Annuar yang juga Menteri Komunikasi dan Multimedia berkata berikutan itu, kadar subsidi telur ayam di peringkat ladang berubah daripada lapan sen sebiji kepada 10 sen sebiji supaya harga kawalan runcit kekal bagi telur gred A, B, dan C.

Beliau berkata setakat September tahun ini, kerajaan telah meluluskan peruntukan RM1.2 bilion untuk subsidi ayam dan telur ayam bagi mengawal harga bahan mentah berkenaan kepada pengguna.

“Dengan peningkatan subsidi yang diputuskan, dianggarkan subsidi ayam dan telur ayam untuk tempoh Oktober hingga Disember tahun ini ialah kira-kira RM600 juta,” katanya pada sidang media khas di sini hari ini.

Beliau berkata subsidi tambahan ini dijangka memberi manfaat kepada 338 ladang ayam ternakan bagi memastikan bekalan telur di pasaran lebih konsisten dan stabil.

“Kos pengeluaran ayam dipercayai telah meningkat selaras dengan kenaikan kos input semasa selain kawalan harga yang berpanjangan menjadi faktor gangguan pasaran serta bekalan di peringkat pengeluaran.

“Oleh itu, jumlah subsidi sebanyak RM1.136 bilion telah diluluskan hingga 31 Oktober lepas dengan melibatkan seramai 13,440 permohonan subsidi ayam dan telur ayam,” katanya. – BERNAMA


Saya minta maaf, jika keputusan tidak berpihak kepada saya – Najib

Najib, 69, yang keluar berjumpa dengan penyokongnya di luar Istana Kehakiman kira-kira pukul 3.10 petang tadi mendakwa, beliau tidak mendapat keadilan yang wajar walaupun telah berusaha sedaya upaya.

“Saya ucap terima kasih kepada semua yang hadir dan sokongan padu yang diberikan kepada saya. Saya minta maaf, saya telah berusaha sedaya upaya tetapi nampaknya setiap usaha saya mohon kepada mahkamah telah ditolak,” katanya.

Najib berkata beliau tidak dapat diwakili oleh peguam, selain tidak mempunyai masa secukupnya untuk membuat persediaan dan tidak dapat menangguhkan kes.

“Dalam kes lain dapat penangguhan lebih 70 kali tetapi dalam kes saya tidak diizinkan,” katanya tanpa merujuk kepada mana-mana kes secara spesifik.

Najib yang kelihatan tenang meminta penyokongnya untuk menunggu sebarang keputusan mahkamah dan mendoakan yang terbaik untuknya.

Turut menemani Najib ialah dua anaknya iaitu Nooryana Najwa dan Norashman.

Pada 28 Julai 2020, Hakim Mahkamah Tinggi ketika itu Datuk Mohd Nazlan Mohd Ghazali yang kini hakim Mahkamah Rayuan, menjatuhkan hukuman penjara 10 tahun kepada Najib bagi setiap tiga pertuduhan pecah amanah jenayah (CBT) dan setiap tiga pertuduhan pengubahan wang haram, dan penjara 12 tahun serta denda RM210 juta (jika gagal bayar, penjara lima tahun) bagi tuduhan menyalahgunakan kedudukan.

Pada 8 Dis 2021, Mahkamah Rayuan mengekalkan keputusan Mahkamah Tinggi dan menolak rayuan Najib untuk mengetepikan sabitan dan hukuman penjara serta denda. – BERNAMA


Warga asing buat hal lagi! Raba pelajar 14 tahun di pasar raya

TINDAKAN melampau seorang lelaki warga asing yang melakukan gangguan seksual terhadap pelajar perempuan berusia 14 tahun di sebuah pasar raya Sungai Buloh membuatkan dia ditahan.

Tahanan itu dibuat susulan kejadian yang berlaku pada 18 September lalu itu tular menerusi satu video televisyen litar tertutup (CCTV) berdurasi 33 saat yang memaparkan suspek meraba dan mencabul mangsa.

Suspek kemudiannya berpura-pura mencapai barangan yang berada di rak berdekatan sebelum mangsa bertindak memberitahu seorang wanita dipercayai ahli keluarganya.

Ketua Polis Daerah Sungai Buloh, Superintendan Shafa’aton Abu Bakar berkata, laporan telah dibuat oleh keluarga mangsa pada pukul 6 petang.

“Kita telah terima laporan mengenai kejadian dan suspek yang merupakan warga asing itu juga telah ditahan sejurus selepas kejadian.

“Kes disiasat di bawah Seksyen 14 (a) Akta Kesalahan Seksual Kanak-Kanak (AKSK) 2017,” katanya seperti dilapor Kosmo, hari ini.

Tambah Shafa’aton, suspek berusia 31 tahun itu telah dituduh di Mahkamah Klang pada 27 September lalu mengikut Seksyen 14(a) AKSK 2017.

Author

Diyana Rahip

View all posts

View all posts


Isu calon: Zahid ada kiraannya sendiri – Leong

PANDAN: Tersenarai buat kali kedua menjadi calon mewakili Barisan Nasional (BN) di Parlimen Pandan untuk bertanding pada Pilihan Raya Umum Ke15 (PRU15), menunjukkan, Datuk Leong Kok Wee boleh membawa perubahan landskap setempat lebih baik.

Leong, adalah calon BN Pandan pada PRU14 pada 2018.

Leong antara calon yang diberi kepercayaan oleh kepimpinan BN selepas pengerusinya, Datuk Seri Ahmad Zahid Hamidi mengumumkan senarai pendek, malam tadi di Pusat Dagangan Putra (WTC), malam tadi.

Mengulas mengenai senarai calon BN PRU15, Leong berkata, Pengerusi BN mempunyai sebab tertentu memilih dan menyenarai pendek individu berdasarkan pelbagai faktor yang perlu diambil kira oleh pemimpin itu.

“Beliau (Ahmad Zahid) mungkin ada kiraan, ada sebab  memilih senarai begitu dan saya tidak nampak mana-mana pengerusi parti tidak mahu buat yang terbaik untuk parti.

“Sudah tentu beliau mengambil kira faktor kekeluargaan, persaudaraan, kewibawaan, kebolehan dan kelulusan individu, selain kepercayaan sebelum membuat keputusan,” kata Ketua MCA Bahagian Pandan itu.

Beliau berkata demikian kepada MEDIA VARIASI, ketika ditemui di ibu pejabat BN Pandan, Taman Putra di sini.

Beliau bagaimanapun, tidak mahu mengulas lanjut jika berlaku sebarang perubahan senarai nama, tetapi memfokuskan untuk terus menaikkan BN kembali menjadi kerajaan.

Ahmad Zahid mengumumkan senarai calon BN yang akan bertanding pada 19 November ini.

Author

Tun Puteh Wanti

View all posts

View all posts


Jamal Yunos buat laporan polis poster fitnah tular

SABAK BERNAM:  Calon Barisan Nasional (BN) Parlimen Sungai Besar, Datuk Seri Jamal Md Yunos membuat laporan polis berhubung pemimpin politik memuat naik semula poster papan iklan yang digunakan dalam kempen Pilihan Raya Kecil (PRK) Sungai Besar pada 2016, di media sosial.

Jamal menganggap pemimpin parti politik yang memuat naik gambar beliau dan papan iklan itu adalah bersifat perkauman dan berkempen secara tidak bersih pada Pilihan Raya Umum ke-15 (PRU15).

“Gambar saya itu diambil ketika pihak Suruhanjaya Pilihan Raya hendak menurunkan papan iklan itu kerana ia telah melanggar peraturan pilihan raya, malah ada pemimpin DAP yang telah mengaku mereka yang sebenarnya menaikkan papan iklan,” katanya ketika ditemui pemberita selepas membuat laporan polis di Ibu Pejabat Polis Daerah Sabak Bernam, di sini, hari ini.

Sementara itu peguam beliau, Datuk Mohd Imran Tamrin, berkata, laporan polis berkenaan dibuat terhadap pemimpin politik berkenaan kerana hantaran di laman sosialnya adalah berniat jahat dan boleh menggugat keselamatan Jamal ketika beliau berkempen pada PRU15.

Sehubungan itu, beliau mahu pihak polis bertindak tegas dan menyiasat perkara berkenaan mengikut Akta Fitnah 1957, Akta Hasutan 1948 dan Kanun Keseksaan (Akta 574) selain Akta Komunikasi dan Multimedia serta Akta Kesalahan Pilihan Raya.

Terdahulu, tular pemimpin politik memuat naik semula poster papan iklan yang berbaur rasis digunakan dalam kempen PRK Parlimen Sungai Besar di laman Twitter.

Semalam, Ketua Polis Daerah Sabak Bernam, Supt Agus Salim Mohd Alias, berkata, polis telah membuat semakan berhubung poster dimuat naik tersebut dan satu kertas siasatan juga telah dibuka pada Jun 2016 berkaitan isu itu. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Tanah runtuh: Hari kedua SAR, angka korban kini 24 orang

KUALA LUMPUR: Operasi mencari dan menyelamat (SAR) mangsa yang terlibat dalam kejadian tanah runtuh di kawasan tapak perkhemahan di Jalan Batang-Kali-Genting Highlands memasuki hari kedua dengan 24 nyawa terkorban dan sembilan mangsa masih hilang, setakat 6 petang ini.

Runtuhan tanah yang tebal, berlumpur dan berbatu serta aliran air menyukarkan operasi SAR mangsa yang belum ditemukan daripada keseluruhan 94 mangsa dalam tragedi di tapak perkhemahan itu, menurut Pengarah Jabatan Bomba dan Penyelamat Malaysia (JBPM) Selangor Datuk Norazam Khamis.

Katanya, operasi pada hari ini diteruskan selama 24 jam namun akan ditangguhkan sekiranya berlaku hujan lebat atas faktor keselamatan pasukan SAR dan beliau tidak menolak kemungkinan masih ada mangsa yang terselamat sekiranya berpaut pada timbunan batu atau pokok.

Norazam berkata setakat ini, beberapa mangsa yang ditemukan tertimbus dengan kedalaman tanah antara tiga hingga lima kaki (0.91 hingga 1.52 meter), selain ada yang ditemukan dengan bahagian badan yang kelihatan di permukaan tanah.

Katanya operasi SAR hari ini melibatkan 135 anggota daripada pelbagai agensi selain menggunakan khidmat tujuh anjing pengesan serta jentera berat untuk mencari mangsa tertimbus.

Menurut kenyataan Agensi Pengurusan Bencana Negara (NADMA), enam mangsa yang ditemukan meninggal dunia telah dikenal pasti dengan pengecaman oleh waris atau menerusi ujian cap jari manakala proses bedah siasat dan pengecaman mayat yang lain masih dijalankan, setakat 7 pagi tadi.

Ketua Polis Negara, Tan Sri Acryl Sani Abdullah Sani pula dilaporkan berkata, pengusaha tapak perkhemahan telah dipanggil hari ini untuk memberi keterangan di Ibu Pejabat Polis Daerah Hulu Selangor namun pihaknya kini menumpukan kepada operasi SAR.

Menteri Sumber Asli, Alam Sekitar dan Perubahan Iklim, Nik Nazmi Nik Ahmad pula dilaporkan berkata, hasil siasatan mengenai kejadian tanah runtuh yang akan diperoleh dalam masa terdekat akan dibawa ke Kabinet untuk tindakan selanjutnya.

Sementara itu sembilan kaunselor Kementerian Pendidikan Malaysia (KPM) ditempatkan di Jabatan Forensik Hospital Sungai Buloh bagi memberi sokongan psikososial kepada waris mangsa insiden itu, menurut Menteri Pendidikan Fadhlina Sidek.

Dalam insiden 2.42 pagi Jumaat, berlaku runtuhan tanah sepanjang hampir 300 meter dan setinggi 70 meter di tapak perkhemahan Father’s Organic Farm, Gohtong Jaya.

Operasi SAR hari kedua bermula pada 8 pagi ini selepas ditangguh tengah malam tadi susulan hujan lebat. – BERNAMA


Komuniti Felda bank undi PRU15?

KUALA LUMPUR: Masyarakat peneroka Felda pastinya menjadi sasaran parti politik memikat pengundi pada Pilihan Raya Umum ke-15 (PRU15) ini.

Parti-parti itu tahu bahawa 1.5 juta pemilih ini daripada 21.17 juta pada PRU15 boleh menjadi bank undi.

Mendekati peneroka ini bukan semudah seperti yang dianggap kerana mereka tersebar di 317 skim penempatan semula di seluruh negara.

Bagaimanapun, setiap undi mereka dilihat penting kerana 54 daripada keseluruhan 222 kawasan Parlimen di negara ini mempunyai rancangan Felda, dengan Pahang dan Negeri Sembilan mempunyai keluasan lebih besar.

Mengikut kawasan pilihan raya, Jempol di Negeri Sembilan dan Rompin, Bera, Jerantut dan Paya Besar di Pahang mempunyai jumlah peneroka Felda yang ramai.

Masyarakat Felda juga banyak terdapat di kawasan Hulu Selangor (di Selangor), Lahad Datu (Sabah), Kubang Pasu dan Padang Terap (Kedah), Tanjung Malim (Perak), Gua Musang (Kelantan) dan Kota Tinggi, Kulai serta Sembrong (Johor).

Kebanyakan penempatan Felda terletak di kawasan luar bandar yang majoriti pengundinya adalah Melayu.

Felda, atau Lembaga Kemajuan Tanah Persekutuan, telah dimulakan pada 1950-an oleh Tun Abdul Razak Hussein, yang kemudian menjadi perdana menteri kedua, untuk memperbaiki keadaan sosial dan ekonomi masyarakat luar bandar yang dilanda kemiskinan.

Badan tersebut telah berkembang pesat sejak 66 tahun yang lalu dengan memainkan peranan besar dalam pembangunan peneroka, yang kebanyakannya kini memasuki generasi keempat.

Penganalisis politik, Dr Mohammad Tawfik Yaakub berkata, sudah pasti warga Felda akan memilih parti yang berupaya memberi mereka kehidupan yang lebih baik.

Beliau berkata, Barisan Nasional (BN) dilihat mempunyai peluang cerah untuk kembali memenangi hati pengundi Felda berdasarkan rekod cemerlang parti itu yang telah melaksanakan pelbagai inisiatif bagi mengangkat taraf hidup peneroka.

“Bagi saya, pengundi Felda masih lagi menjadi deposit tetap BN meskipun pada PRU yang lalu kita lihat seolah-olah ada separuh daripada kawasan Felda itu menolak BN,” kata Mohammad Tawfik yang juga Pensyarah Kanan, Fakulti Ekonomi dan Pentadbiran, Universiti Malaya itu kepada Bernama.

Beliau berkata pada pilihan raya kali ini, pemilih Felda akan menilai semula sumbangan dan jasa BN serta tidak mustahil mereka akan mengangkat semula gabungan parti berkenaan atas faktor yang dicapai oleh peneroka sejak generasi pertama iaitu bermulanya dengan pembukaan tanah yang ini juga adalah hasil tangan BN menerusi legasi serta perjuangan kepimpinan parti terdahulu termasuk Tun Abdul Razak.

Sejak pilihan raya pada 1970-an, masyarakat Felda menjadi bank undi dan deposit tetap BN dalam mengekalkan kemenangan yang membolehkan parti itu membentuk kerajaan Persekutuan.

Namun dengan perubahan landskap politik pada PRU14, tanah rancangan itu tidak lagi menjadi deposit tetap BN, susulan parti itu hanya memenangi 26 daripada 54 kerusi berbanding 48 kerusi yang dimenangi pada PRU13 serta 46 kerusi pada PRU12.

Mohammad Tawfik berkata, meskipun komuniti Felda ketika ini disifatkan lebih terbuka terutamanya dalam kalangan generasi mudanya, namun pada asasnya sokongan mereka kepada BN masih utuh.

“Mungkin generasi ketiga atau golongan muda Felda lebih terbuka (mengundi). Mereka ini ada yang bekerja dan belajar di luar, jadi pandangan mereka terhadap kerajaan yang memerintah juga berubah… seperti PRU14 pada 2018.

“Namun untuk pilihan raya kali ini mungkin ada yang tidak lagi terpengaruh dengan politik persepsi, dan sekarang ini pun tidak ada lagi isu besar mengenai Felda yang boleh diketengahkan sebagai senjata berkempen. Bagi saya, apabila golongan muda melihat apa kemajuan yang ada di depan mata mereka, pastinya mereka akan kembali kepada pentadbiran asal,’’ tambah Mohammad Tawfik.

Generasi kedua Felda yang mahu dikenali sebagai Mohd Faizul, 40, berkata penduduk Felda mahukan kerajaan yang stabil memerintah kerana tidak mahu menghadapi ketidaktentuan ekonomi sehingga menyebabkan ramai generasi kedua Felda hilang pekerjaan.

Bapa kepada seorang anak itu berkata akibat daripada pertukaran kerajaan pada 2018, beliau yang berkhidmat lapan tahun secara kontrak dalam agensi kerajaan terpaksa berhenti kerja kerana agensi tersebut ditutup.

“Selepas itu saya balik ke kampung, tolong keluarga menguruskan sawit tetapi harga menjunam. Memang sangat susah kehidupan ketika itu, ditambah pula dengan kemunculan pandemik COVID-19.

“Saya sudah mengundi PRU ini sebanyak empat kali. Kami mahukan perubahan hidup yang menyeluruh. Saya harap sistem hiliran perladangan sawit dapat dibuat secara besar-besaran agar taraf hidup masyarakat Felda ini ditingkatkan,” katanya yang berasal dari Felda Lui Barat, Jempol, Negeri Sembilan.

Pandangan senada turut disuarakan Ketua Kampung Felda Lurah Bilut, Bentong, Pahang, Md Zulkifle Md Yunos, yang menyifatkan golongan peneroka sebagai tidak keterlaluan atau ‘cool’ dalam berpolitik, namun tahu apa yang dimahukan iaitu sebuah kerajaan yang stabil dan konsisten dengan nasib serta kebajikan mereka.

“Kita mahu melihat sebuah kerajaan yang boleh menunaikan janji dan bukan yang hanya berjanji tapi akhirnya tiada apa. Kami juga memerhati dan melihat layanan kerajaan terhadap peneroka. Keutamaan juga pasti kepada mereka yang boleh menjamin kestabilan politik negara.

“Bila negara stabil, ekonomi bertambah baik. Jika tidak, selaku rakyat, golongan peneroka juga terkesan terutamanya apabila harga kelapa sawit tidak stabil,” katanya.

Md Zulkifle berkata ketidakstabilan politik selepas pilihan raya umum tahun 2018 juga membolehkan peneroka menilai pengalaman berada di bawah tiga pentadbiran negara, yang boleh menjadi penentu undi kepada pengundi tanah rancangan pada PRU15.

Peneroka juga, menurut Md Zulkifle, mahu mengetahui rancangan pihak berkaitan terhadap masa hadapan peneroka Felda, mengambil kira penduduk di Felda Lurah Bilut, yang merupakan tanah rancangan pertama negara kini sudah memasuki generasi kelima.

Peneroka Felda Chini di Pekan, Hasnah Abdul Ghani, 63, pula mengakui dirinya tidak berminat untk mendengar janji manis parti politik kerana dirinya sudah mempunyai ‘pegangan sendiri’ namun tidak menghalang mana-mana pihak untuk membuat pilihan yang dirasakan terbaik untuk diri mereka.

“Saya orang lama. Dari tahun 1983 sudah masuk tanah rancangan. Kehidupan pada masa itu susah, tetapi semakin lama semakin baik dan hasil sawit ini yang membesarkan lapan anak. Itu pada saya, adalah bukti apa yang dilakukan kerajaan untuk membantu orang seperti saya,” katanya.

Felda ditubuhkan pada 1 Julai 1956 di bawah Ordinan Kemajuan Tanah 1956 (Akta 474) untuk pembangunan tanah dan penempatan semula di bawah ‘Group Settlement Areas’ atau Akta 530 dengan objektif pembasmian kemiskinan melalui penanaman tanaman sawit dan getah.

Antara fungsi Felda adalah untuk melaksanakan projek-projek pembangunan tanah dan aktiviti pertanian, perindustrian, komersial dan sosial ekonomi. – BERNAMA


MPSepang catat MBOR peraga batik di Kinabalu

SEPANG: Majlis Perbandaran Sepang (MPSepang) berjaya mencatat rekod dalam Malaysia Book of Records (MBOR) hasil usaha 36 staf memperagakan Batik Selangor di atas puncak Gunung Kinabalu.

Pengiktirafan itu diperoleh menerusi “Most Participants Wearing Batik Selangor on Mount Kinabalu” dalam misi menawan Gunung Kinabalu 2.0 dan berjaya sampai ke puncak itu pada Khamis.

Yang Dipertua MPSepang, Datuk Abd Hamid Hussain berkata, ia adalah pendakian kali kedua selepas misi pertama pada 2019 bagi mempromosi Tahun Melawat Sepang.

“Pada 2019 kita promosi Tahun Melawat Sepang. Pendakian kali ini untuk promosikan batik Selangor sekaligus akan dimuatkan dalam Malaysia Book Of Records.

“Justeru, MPSepang mengambil inisiatif ini dengan kolobrasi bersama Exco Kerajaan Negeri Selangor, Borhan Aman Shah untuk memperagakan Batik Selangor yang menampilkan rekaan bermotifkan corak Bunga Tanjung.

”Bunga Tanjung menjadi identiti Negeri Selangor kerana mempunyai 9 kelopak yang mewakili 9 daerah di Negeri Selangor.

“Gunung Kinabalu dipilih bagi membolehkan lebih ramai masyarakat Sabah dan Sarawak mengetahui negeri ini mempunyai hasil batik dengan corak bercirikan Selangor,” katanya.

Misi pendakian itu diketuai Abd Hamid bersama pengarah-pengarah jabatan dan kakitangan pihak berkuasa tempatan itu (PBT).

Pada 1 Disember 2022 lalu, Menteri Besar Selangor, Datuk Seri Amirudin Shari melancarkan batik Selangor bercorak bunga tanjung kelopak sembilan sebagai simbolik sembilan daerah yang terdapat di negeri ini.

Inisiatif itu sejajar dengan usaha Kerajaan Negeri Selangor yang memperkenalkan dan mempromosikan Batik Selangor sebagai salah satu pakaian di dalam upacara atau majlis rasmi negeri.

Author

Tun Puteh Wanti

View all posts

View all posts


PRU15: Deepavali tidak akan terganggu, hanya sandiwara politik – Saravanan

Kuala Lumpur: Timbalan Presiden MIC, Datuk Seri M.Saravanan menyifatkan dakwaan sesetengah pihak kononnya sambutan perayaan Deepavali pada 24 Oktober ini akan terganggu kerana ia disambut menjelang Pilihan Raya Umum Ke-15 (PRU15) sebagai ‘sandiwara politik’ pembangkang.

Katanya, dakwaan itu cuma berniat memainkan sentimen masyarakat India, kerana terdapat masa yang mencukupi untuk menyambut perayaan tersebut memandangkan mesyuarat Suruhanjaya Pilihan Raya (SPR) bagi pengurusan pilihan raya, cuma akan diadakan pada 20 Oktober ini.

“Kalau 20 Oktober ini baru SPR bermesyuarat, kita boleh bayangkan, kemungkinan besar kita ada dua minggu atau seminggu lebih untuk pencalonan. Lepas itu, ada lagi dua minggu untuk pilihan raya. Jadi tidak ada dalam musim Deepavali.

“Mungkin (PRU15 diadakan) seminggu ke tiga minggu selepas Deepavali, jadi tidak perlu ungkitkan isu ini. Sekurang-kurangnya kita ada dua ke tiga minggu ‘buffer’”, katanya pada sidang media selepas merasmikan pelancaran Program Penyelia Penginapan dan Kemudahan Pekerja (PPKP) di sini, hari ini.

Terdahulu, pada minggu lepas media tempatan melaporkan Setiausaha Agung DAP, Anthony Loke Siew Fook berkata, pembubaran Parlimen pada Oktober bagi memberi laluan kepada PRU15, merupakan satu tindakan yang tidak menghormati komuniti India yang meraikan sambutan perayaan Deepavali.

Dalam pada itu, Saravanan berkata, beliau telah memohon kepada Perdana Menteri, Datuk Seri Ismail Sabri Yaakob, untuk mempertimbangkan pemberian cuti ganti kepada guru masyarakat India di sekolah-sekolah Tamil pada musim Deepavali.

“Saya telah meminta dan merayu kepada Perdana Menteri supaya mengambil kira rayuan daripada guru-guru masyarakat India, yang memohon supaya diberi sama ada cuti peristiwa ataupun cuti gantian satu hari tambahan,” katanya.

Mengenai isu pekerja asing yang dibangkitkan pihak pembangkang, Saravanan yang juga Menteri Sumber Manusia berkata isu berkenaan telah selesai dan tidak perlu dijadikan modal politik.

“Pekerja asing yang ada dalam negara kita sehingga hari ini melalui pelbagai program adalah lebih kurang 1.1 juta. Dalam masa tiga bulan sejak kita meteraikan perjanjian dengan Bangladesh dan Indonesia, pada Julai, Ogos dan September kita ada 159,000 yang telah masuk dalam negara,” katanya. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


MPA lancar Bulan Pemerhatian Tumbesaran, kekang masalah bantut dalam kalangan kanak-kanak di Malaysia

PETALING JAYA: Persatuan Pediatrik Malaysia (MPA) melancarkan Bulan Pemerhatian Tumbesaran khusus untuk mengenal pasti kanak-kanak dan remaja yang terbantut, baru-baru ini.

Kempen tahunan itu diperkenalkan di seluruh negara oleh MPA di bawah program IMFeD For Growth yang telah bermula sejak tahun 2012.

Pelancaran itu turut membabitkan rakan kongsinya iaitu Persatuan Perubatan Malaysia (MMA), Persatuan Pakar-pakar Perubatan Keluarga Malaysia (FMSA), Persatuan Tadika Malaysia (PTM) dan Persatuan Pengasuhan dan Perkembangan Awal Kanak-kanak Berdaftar Malaysia (PPBM).

Pengerusi program IMFeD For Growth, Profesor Dr Lee Way Seah berkata, pelancaran bulan tersebut adalah sebahagian inisiatif untuk mengekang isu bantut dalam kalangan anak-anak melalui pendekatan Measure, Identify, Manage (MIM).

Katanya, meskipun kebanyakan kanak-kanak dan remaja Malaysia membesar secara normal namun, masalah bantut dalam kalangan kanak-kanak tetap menjadi kebimbangan.

“Kita perlu mengatasi masalah pembantutan ini dari awal. Masalah ini sentiasa bermula dengan pertumbuhan yang terbantut, apabila kanak-kanak tidak menerima pemakanan yang mencukupi sehingga memperlahankan kadar pertumbuhan mereka.

“Measure (M) merujuk kepada ‘mengukur’ yang melibatkan pengukuran berat dan ketinggian kanak-kanak yang mengikut carta pertumbuhan World Health Organization (WHO) untuk pastikan sama ada tumbesaran kanak dalam justifikasi normal, berisiko atau terbantut,”

“Seterusnya,  Identify (I), kita perlu mengidentifikasi punca yang mendasarinya. Faktor biasa yang sebabkan tumbesaran terbantut ialah kurang zat makanan, tabiat gaya hidup yang tak sihat, kemahiran keibubapaan yang lemah atau gabungan beberapa faktor tersebut.

“Akhir sekali, pengamal- pengamal kesihatan akan bersedia untuk Manage (M) mengurus keadaan tersebut. Intervensi yang mungkin dilakukan termasuk penjagaan pemakanan yang mencukupi dan bersesuaian, peningkatan kemahiran keibubapaan dan pengamalan tabiat gaya hidup sihat,” katanya ketika merasmikan majlis pelancaran tersebut di Petaling Jaya, Selangor.

Susulan itu, beliau menggalak ibu bapa untuk membawa anak-anak mereka yang berusia antara 1 hingga 17 tahun untuk mendapatkan pemeriksaan tumbesaran menerusi pendekatan MIM daripada pengamal kesihatan yang terlatih.

Untuk rekod, pakar IMFeD For Growth terdiri daripada Dr Yong Junina Fadzil, Pakar Perunding Pediatrik dan Pakar Kardiologi Pediatrik; Prof Dr Firdaus Mukhtar, Pakar Psikologi Klinikal; dan Cik Rozanna M Rosly, Pakar Pemakanan Klinikal.

Oleh: AIN JAPRI (Pelatih USM)

Author

Media Variasi

View all posts

View all posts


PAS parti kafir – Mahathir

KUALA LUMPUR: Pengerusi Parti Pejuang Tanah Air (PEJUANG) Tun Dr Mahathir Mohamad hari ini mengelar PAS sebuah parti kafir kerana sanggup ‘melacurkan diri’ demi bersama UMNO.

Mahathir berkata, hingga kini PAS tidak menarik balik dakwaan yang dibuatnya suatu ketika dulu, bahawa UMNO adalah parti kafir.

Maka dengan tindakan kerjasama UMNO dan parti bukan Islam, menunjukkan bahawa mereka bukan lagi parti Islam.

“Parti PAS ini kita dapati tindakan mereka pelik sikit kerana ia berbeza dengan pendirian mereka dulu. …dahulu PAS kata UMNO parti kafir dan macam-macam tuduhan dibuat.

“Tapi tanpa menafikan bahawa UMNO itu kafir, mereka bekerjasama dengan kafir, …dulu berjuang untuk Islam dan tidak boleh bekerjasama dengan kafir sebab akan jadi kafir.

“Tapi mereka bekerjasama dengan kafir, jadi mengikut tafsiran PAS, PAS sekarang ini parti kafir selagi mereka tak hapuskan dakwaan yang dibuat bahawa orang yang tidak bersama PAS itu adalah kafir,” katanya pada sidang media, hari ini.

Terdahulu, Mahathir merasmikan Konvensyen Pejuanita Malaysia, ‘Aspirasi Wanita Merdeka: Penentu Hala Tuju Negara’ di sini.

Presiden PAS, Tan Sri Abdul Hadi Awang pada April 1981 melalui Amanat Haji Hadi dikatakan mengkafirkan UMNO sehingga menyaksikan orang Melayu ketika itu berpecah-belah.

Namun pada 2019, PAS bekerjasama dengan musuh tradisinya, UMNO di bawah semangat ‘perpaduan ummah’ atas nama Muafakat Nasional (MN).

Semalam, Ketua Pembangkang, Datuk Seri Anwar Ibrahim, menyatakan PAS yang dipimpin Abdul Hadi ketika ini berbeza dengan pendekatan yang dibawa bekas pemimpin parti itu, Allahyarham Datuk Nik Abdul Aziz Nik Mat.

Pada masa sama, Mahathir berkata, PAS kini dilihat seolah-olah sebuah parti yang oportunis dengan mengenepikan prinsip apabila peluang mendapatkan jawatan dan kedudukan ‘terbentang’ di hadapan mereka.

“Jadi kita tidak tahu apa sebabnya PAS ditubuh sama ada untuk Islam atau hendak jadi wakil rakyat dan menteri besar, …jadi wakil rakyat dan menteri besar dapat gelaran YB, YAB dan dapat duit,” katanya.

Dalam perkembangan lain, Mahathir berkata, pihaknya mengakui ramai pihak yang tampil menyuruhnya kembali memegang jawatan sebagai perdana menteri kali ketiga sekiranya gabungan Gerakan Tanah Air (GTA) yang dipimpinnya menang PRU15.

“Saya tidak bersedia tetapi banyak orang suruh, …waktu ini (saya) tidak buat keputusan apa-apa, saya tidak tolak dan tidak terima,” katanya.

Mengenai pendaftaran GTA sebagai gabungan parti politik kepada Jabatan Pendaftaran Pertubuhan (ROS), bekas perdana menteri itu berkata, pihaknya dimaklumkan perkara itu akan diputuskan ROS bulan depan.

Pihaknya mengharapkan pendaftaran itu dapat diluluskan secepat mungkin bagi memudahkan urusan gerak kerja bagi berdepan PRU15.

GTA sudah menyerahkan permohonan pendaftaran sebagai gabungan parti politik kepada ROS pada 6 September lalu.

Ketika ditanya adakah GTA akan menjalinkan kerjasama dengan Pakatan Harapan (PH) pada PRU15, Mahathir berkata, gabungan itu tidak akan bekerjasama dengan parti yang terbabit dengan rasuah atau ‘bersubahat’ menubuhkan kerajaan melalui pintu belakang.

Semalam dalam catatan Minda Presiden, Abdul Hadi sekali lagi menegaskan parti itu tidak akan bekerjasama dengan PH berikutan pengalaman persefahamannya sebelum ini dengan beberapa parti yang ada bersamanya.

Menurut Hadi, PAS menolak mudarat politik yang lebih besar dalam PH dan lebih parah kesannya kepada negara yang boleh merobohkan asasnya, sehinggakan boleh mematahkan cabang-cabangnya yang penting.

Malah katanya, ia khusus membabitkan hubungan masyarakat majmuk menjadi rapuh dan menyentuh perkara negatif berkenaan dasar dan konsep negara yang lebih banyak dibandingkan dengan Barisan Nasional (BN).

“Keadaan sedemikian dapat dirasakan dalam tempoh PH memegang Kerajaan Pusat.

Tempoh PH memegang Kerajaan Pusat. Walaupun terlalu singkat masanya jika dibandingkan dengan BN yang paling lama dan panjang masanya memegang Kerajaan Pusat sejak merdeka sehingga ditolak oleh rakyat dalam PRU14 kerana salah laku dan rasuah.

“Ramai dalam kalangan PH yang tidak beriman (berakidah) dan bermoral (berakhlak) secara terbuka, mengumpulkan kumpulan pemberi rasuah dan penerima rasuah.

“Paling ramai pihak yang melompat parti bukan alasan yang berprinsip, tetapi mengejar janji-janji manis dan janji bohong (seperti rasuah juga). Mereka mengamalkan politik dendam melalui kenyataan terbuka yang mengganggu-gugat urusan pentadbiran negara dan menyusahkan badan kehakiman,” katanya

Abdul Hadi berkata, dalam PH juga terkumpul kalangan mereka yang nyata bersikap anti-Islam, mengancam institusi raja-raja, rukun negara, dan asas-asas Perlembagaan Persekutuan khususnya kemuliaan Islam sebagai agama bagi persekutuan.

Bahkan dakwanya, terdapat juga kalangan yang fanatik bencikan Melayu dan Bumiputera, tanpa peduli adanya hak terhadap agama lain dan berbagai-bagai kaum yang sudah mencukupi.

“Islam yang menjadi akidah perjuangan PAS menetapkan bahawa politik tidak berpisah daripada agama yang ada perhitungan dosa dan pahala serta dibawa ke alam akhirat. Maka, wawasan PAS tidak tamat sekadar melepaskan harapan di alam dunia.

“PAS tetap mempertahan hak Melayu, Bumiputera dan Islam termasuk bahasanya menjadi teras kepemimpinan negara ini tanpa menghapuskan bangsa dan bahasa lain.

“Namun, Islam mengajar bangsa Melayu ini agar tidak bersikap fanatik perkauman yang dapat disaksikan dalam masyarakat Malaysia,” katanya.

Mengulas lanjut, Hadi berkata, PAS menentang teori ‘Malaysian Malaysia’ dan menentang sikap fanatik perkauman kerana kedua-duanya bercanggah dengan Islam dan fitrah manusia.

PAS menegaskan kalau ada sesiapa yang membuat kenyataan orang Melayu ini bersifat perkauman, halaukan dia kerana tidak mengenang budi.

“Bersama dalam PH, parti-parti politik dan badan bukan kerajaan (NGO) yang menegaskan ideologi sekularnya secara terbuka, sehinggakan mereka menolak prinsip agama dalam politik.

“Selain itu, ada dalam kalangan mereka yang bersikap pragmatik mahu berkuasa semata-mata tanpa ideologi yang ingin diperjuangkan, menyebabkan mereka menjadi hanyut dan mudah melompat,” katanya.

Justeru, Abdul Hadi berkata, pengalaman PAS bertahaluf siyasi dengan beberapa parti komponen dalam PH, memberikan suatu

pengalaman yang cukup matang kepada parti itu untuk mengenalinya secara lebih dekat.

“PAS juga pernah bertahaluf dengan pihak lain sama ada berhaluan kanan mahupun kiri, sejak sebelum merdeka sehingga selepasnya. PAS tidak pernah sekali-kali melanggar perjanjian yang dimeteraikan dan tidak boleh diheret keluar daripada landasannya.

“Namun, PAS tetap utuh melangsungkan bahtera perjuangannya dan beberapa parti yang menjadi parti serpihannya hilang dalam lipatan sejarah. PAS tidak pernah rugi dari sudut ahli, pengikut dan pemimpinnya, walaupun beberapa kali kehilangan kerusi dan negeri yang pernah dimenangi,” katanya

Author

Tun Puteh Wanti

View all posts

View all posts


1MDB: Roger Ng sudah tiba di Malaysia

KUALA LUMPUR: Bekas pegawai bank Goldman Sachs, Roger Ng Chong Hwa sudah tiba di Malaysia, bagi membantu siasatan pihak berkuasa berkaitan skandal 1Malaysia Development Berhad (1MDB).

Perkara itu disahkan oleh Ketua Polis Negara, Tan Sri Razarudin Husain ketika dihubungi BH, hari ini dan memaklumkan lelaki itu tiba di negara ini tengah malam tadi.

Bagaimanapun, beliau enggan mendedahkan lokasi Roger Ng sekarang atas faktor keselamatan.

“Saya sahkan dia sudah berada di negara ini,” katanya.

Semalam, Menteri Dalam Negeri, Datuk Seri Saifuddin Nasution memaklumkan Roger Ng akan tiba di Malaysia hari ini.

Saifuddin berkata, tempoh dia berada di Malaysia bergantung kepada proses siasatan.

Terdahulu, media melaporkan Roger Ng dijatuhi hukuman penjara 10 tahun di New York, Amerika Syarikat (AS) kerana membantu menggelapkan berbilion dolar dana 1MDB.

Saifuddin sebelum ini dilaporkan berkata, Roger Ng berada di AS untuk sementara bagi berdepan perbicaraan di negara itu, dan akan diserahkan kepada Malaysia untuk berdepan pertuduhan di negara ini.

Beliau berkata, tumpuan kerajaan untuk mendapatkan kembali aset yang dikaitkan dalam kes itu dan Roger Ng akan serahkan kepada pihak berkuasa, agensi penguat kuasa untuk menjalankan siasatan.

Beberapa agensi penguat kuasa Malaysia menunggu kepulangan Roger Ng untuk melengkapkan siasatan masing-masing membabitkan skandal 1MDB.

Antara agensi dijangka memerlukan maklumat atau menyiasat sekutu ahli perniagaan Low Taek Jho atau Jho Low itu ialah Suruhanjaya Pencegahan Rasuah Malaysia (SPRM) dan Polis Diraja Malaysia (PDRM).

Selain itu, bekas ketua pelaburan Goldman Sachs itu mungkin turut diperlukan Suruhanjaya Sekuriti (SC) dan Lembaga Hasil Dalam Negeri (LHDN). – Berita Harian

Author

Media Variasi

View all posts

View all posts


Tanah runtuh: Angka korban meningkat 21 orang – Zahid

BATANG KALI: Seramai 21 mangsa tragedi runtuhan tanah di tapak perkhemahan Fathers’ Organic Farm di sini disahkan meninggal dunia setakat jam 7.10 malam ini, kata Timbalan Perdana Menteri, Datuk Seri Dr Ahmad Zahid Hamidi.

Beliau berkata, 12 lagi mangsa masih belum ditemukan dan kerja-kerja mencari dan menyelamat (SAR) masih diteruskan sehingga kini oleh agensi penyelamat.

Katanya, Polis Diraja Malaysia (PDRM)dan Jabatan Bomba dan Penyelamat Malaysia (JBPM) serta semua agensi penguat kuasa telah dimobilisasi sepenuhnya bagi usaha mencari dan menyelamat.

“Saya sebagai Pengerusi Jawatankuasa Bencana Pusat akan terus memantau bersama ketua agensi di tempat ini dari semasa ke semasa dan akan memaklumkan pihak media dan khalayak ramai mengenai perkembangan kejadian ini,” katanya.

Beliau berkata demikian selepas melawat dan mendengar taklimat berhubung insiden berkenaan yang turut dihadiri Menteri Kerja Raya, Datuk Seri Alexander Nanta Linggi dan Timbalan Menteri Kewangan, Datuk Seri Ahmad Maslan.

Menurut dapatan awal daripada siasatan Jabatan Kerja Raya dan Jabatan Mineral dan Galian (JMG), Ahmad Zahid berkata, beliau dimaklumkan terdapat dua aliran air bawah tanah di lokasi runtuhan.

“Kita berdoa mudah-mudahan ada yang selamat,” katanya.

Sementara itu, beliau berkata, Perdana Menteri, Datuk Seri Anwar Ibrahim akan mengumumkan bantuan kerajaan kepada semua waris mangsa kejadian itu.

Insiden sekitar jam 2.42 pagi hari ini di tapak perkhemahan Father’s Organic Farm melibatkan runtuhan sepanjang hampir 300 meter dan setinggi 70 meter.

Operasi SAR giat dilakukan sejak awal pagi tadi melibatkan Unit Anjing Pengesan (K9) dan Unit Bantuan Perkhidmatan Kecemasan (EMRS) dari Balai Bomba dan Penyelamat (BBP) Bukit Sentosa, Ampang, Pandan, Kota Anggerik, Kajang dan Andalas serta Pasukan Khas Taktikal Operasi Penyelamat Malaysia (STORM). – BERNAMA


Elak ketirisan, Wira PUTRA gesa PM ambil serius projek tender terhad

CYBERJAYA: Pergerakan Wira PUTRA Malaysia menggesa agar Perdana Menteri, Datuk Seri Anwar Ibrahim mengambil maklum secara serius dan tegas mengenai proses tender terhad projek tebatan banjir di Kelantan.

Ketuanya, Nasrul Ali Hasan Abdul Latif berkata dalam satu kenyataan pada Khamis, Anwar perlu berhati-hati dengan golongan cerdik pandai dalam kerajaan yang menguruskan projek itu.

“Kita bangga dengan cerdik pandai dan profesional di dalam kerajaan, tapi kerana mereka cerdik pandai dan profesional lah, maka terdapat mereka yang dapat atur penipuan dengan cara yang amat halus tapi kelihatan patuh terhadap peraturan atau ‘rule of law’.

“Oleh itu, Wira PUTRA menggesa Perdana Menteri mengambil maklum secara serius dan tegas kerana kaedah tender terhad juga boleh berlaku ketirisan serta penyelewengan dan kos yang bakal dibelanjakan akan merugikan wang negara.

“Pilih kasih juga wajib diketepikan agar jangan kroni berterusan bermaharajalela,” kata Nasrul.

Terdahulu, Anwar mengumumkan pada Rabu bahawa projek Pembangunan Lembangan Sungai Bersepadu (PLSB) Sungai Golok akan diteruskan sepertimana dirancang.

Anwar berkata, beliau mahu projek tersebut dilaksanakan melalui proses tender walaupun ia tender terhad.

Mengulas pengumuman Anwar itu, Nasrul menjelaskan beberapa jenis proses pelaksanaan projek iaitu tender terbuka, runding terus dan tender terhad.

“Tender terbuka adalah kaedah rundingan terbaik tetapi prosedurnya lambat dan mengambil masa yang lama. Jika suatu projek yang perlu disiapkan segera, jika melalui tender terbuka pasti tidak dapat disempurnakan dengan segera.

“Pelaksanaan projek melalui runding terus atau ‘direct nego’ pula sememangnya cepat, tetapi harga yang ditetapkan adakala tidak masuk akal.

“Syarikat yang diberi tender secara ‘direct nego’ pula pasti mengambil kesempatan dengan meletakkan harga yang terlalu tinggi sehingga bayaran komisyen untuk pelobi pun dimasuk dalam kos projek, maka ia akan menjarah khazanah negara dan wang rakyat.

“Satu lagi cara ialah melalui tender terhad. Ini dikira antara kaedah terbaik jika dibandingkan dengan tender terbuka jika projek yang kerajaan hendak laksanakan dalam kadar segera dan dikira penting seperti projek tebatan banjir sebagaimana yang diumumkan Perdana Menteri,” katanya.

Menurut Nasrul, walaupun tender terhad merupakan kaedah yang baik dan mampu menjimatkan masa, namun, masih terdapat salah laku atau penyelewengan yang boleh berlaku yang akhirnya tetap merugikan wang negara.

Katanya, harga tender terhad juga boleh melambung tinggi jika tidak ada mekanisme yang berkesan serta pemantauan yang teliti sewaktu proses tender terhad ini dilaksanakan.

“Lazimnya, pihak atasan atau pihak berkepentingan akan menamakan secara senyap-senyap syarikat yang akan ditawarkan melaksanakan projek melalui tender terhad. Samalah juga dengan mengenal pasti syarikat untuk diberi projek secara rundingan terus.

“Maka, syarikat yang dikenal pasti untuk menerima tender terhad pula secara senyap-senyap akan mengatur dua atau tiga syarikat supaya menyertai tender terhad terbabit.

“Akan tetapi, dua atau tiga syarikat ini mengemukakan harga yang terlalu tinggi dan ianya merupakan pakatan atau konspirasi yang diatur lebih awal. Maka dua atau tiga syarikat ini dikira kalah kerana harga yang ditawarkan tinggi.

“Namun, dua atau tiga syarikat ini akan mendapat imbuhan atau ganjaran tiga hingga lima peratus setiap syarikat daripada nilai harga syarikat yang berjaya memperolehi tender melalui tender terhad tersebut,” jelas Nasrul.

Tambahnya, inilah yang akan berlaku apabila rundingan projek dilaksanakan melalui tender terhad serta apa sahaja penyelewengan dan salah guna kuasa pasti berlaku jika tatakelola dan pengurusannya tidak dilakukan secara telus dan berintegriti.

Author

Faridah Amiratul

View all posts

View all posts


50 tahun ‘ketam’ rambut pelanggan

Oleh: ARRIAN ZAYNE

KUCHING: Di sebalik pintu Ahmad Lazim Tukang Gunting Rambut di Jalan Gambier merangkum pelbagai nostalgia bandar raya Kuching.

Wujud sejak zaman jajahan Koloni Mahkota Sarawak British sekitar 80 tahun yang lalu, generasi kedua tukang guntingnya masih mempraktikkan teknik gunting ketam untuk merapikan rambut pelanggan.

Meneruskan legasi arwah bapanya, Abdul Hamid Ahmad berkata teknik gunting ketam rambut ini hampir pupus dan tidak kelihatan lagi digunakan oleh tukang gunting rambut di sekitar bandar raya ini.

“Saya rasakan hanya saya seorang sahaja di Kuching yang masih menggunakan teknik gunting ketam untuk merapi rambut pelanggan setelah digunting,” katanya ketika dikunjungi MEDIA VARIASI baru-baru ini.

Mesra dipanggil Pak Amit, veteran dalam bidang menggunting rambut ini mendedahkan kemahirannya menggunakan peralatan memangkas rambut itu dipelajari daripada arwah bapa.

Malah, ujar beliau peralatan gunting ketam rambut itu serta beberapa perkakas lain yang masih dalam simpanan beliau juga adalah milik arwah bapanya, Ahmad Lazim.

“Saya masih menyimpan kesemua peralatan menggunting rambut yang lama dengan baik kerana ia ada nilai sentimentalnya dan kini sukar untuk diperolehi melainkan kita membelinya di luar negara,” ujarnya.

Menurut Abdul Hamid, gunting ketam rambut itu sama fungsinya dengan mesin cukur elektrik iaitu digunakan untuk merapi atau menipiskan rambut.

“Bezanya mesin cukur elektrik dapat ditukar dan diganti mata hadapannya bagi memilih saiz cukur yang dingini mengikut kenipisan yang pelanggan mahu,

“Manakala gunting ketam ini pula ia tidak dapat diganti dan dipilih saiz mata cukurnya namun hanya teknik dan kepakaran seseorang tukang gunting yang akan menentukan hasil kerapian rambut pelanggan,” katanya.

Menariknya kata Abdul Hamid, 65, rambut yang dirapi dengan gunting ketam akan dirasai lebih lembut dan tersusun berbanding menggunakan mesin cukur elektrik.

“Terutama apabila kita sisip dan pangkas rambut dengan gunting ketam ini di kawasan rambut yang berada di sisi muka dan tengkuk… uniknya alat ini dapat memotong bulu tubuh berwarna putih atau bulu roma yang paling halus sekali,

“Mesin cukur elektrik tidak dapat memotong dan mencukur hingga ke bulu roma kita,” jelasnya teknik ini memberi kepuasan kepada dirinya sebagai tukang gunting rambut.

Ketika menggunakan gunting ketam itu untuk memotong rambut pelanggan, kata Abdul Hamid para pelanggan kelihatan amat mempercayai gerak-geri tangannya.

“Ada dalam kalangan pelanggan hanya akan masuk ke kedai dan duduk di kerusi sambil berkata – potong macam biasa,” ujarnya.

Namun kata Abdul Hamid, tidak semua pelanggan yang hadir akan dilayani dengan teknik lama itu kerana menggunakan alat gunting ketam untuk menggunting dan merapikan rambut seseorang pelanggan akan memakan masa yang lama iaitu hampir dua jam.

Berbanding menggunakan mesin cukur elektrik, beliau mendedahkan satu sesi menggunting rambut hanya memakan masa 45 hingga 1 jam sahaja.

“Hanya segelintir sahaja pelanggan yang mahu menggunakan teknik gunting ketam sekarang kerana mahu menjimatkan masa,” luahnya pelanggan yang masih setia kepada teknik itu merupakan warga emas di bandar raya Kuching.

Author

Media Variasi

View all posts

View all posts


Tidak Rasmi: PH menang di Parlimen Pulai, DUN Simpang Jeram

JOHOR BAHRU: Keputusan tidak rasmi setakat 7.46 petang menyaksikan Pakatan Harapan (PH) mendahului pengiraan undi bagi Pilihan Raya Kecil (PRK) Parlimen Pulai dan Dewan Undangan Negeri (DUN) Simpang Jeram.

Menurut Setiausaha Agung UMNO, Datuk Dr Asyraf Wajdi Dusuki, PH mendahului di Pulai dengan 29,683 undi mengatasi Perikatan Nasional (PN) 18,293 undi manakala Bebas 328 undi.

“Majoriti di Pulai dalam tempoh itu 11,390 undi. Ini berdasarkan 183 daripada 297 peti undi.

“Sementara PRK di Dewan Undangan Negeri (DUN) Simpang Jeram pula, PH mendahului dengan 8,247 undi manakala PN 5,981 dan Bebas 149 undi.

“Majoriti undi adalah 2,266 dan melibatkan 183 daripada 297 peti undi,” tulisnya dalam akaun Facebook miliknya pada Sabtu.

Author

Taufik Asmady Abdul Aziz

View all posts

View all posts


Satu lagi PPS di Alor Gajah dibuka malam tadi

MELAKA: Jumlah mangsa banjir yang ditempatkan di pusat pemindahan sementara (PPS) meningkat kepada 38 orang daripada 11 keluarga setakat 8 pagi ini, berbanding 27 individu daripada enam keluarga, malam tadi.

Sekretariat Jawatankuasa Pengurusan Bencana Negeri Melaka dalam kenyataan memaklumkan sebuah lagi PPS dibuka di Alor Gajah iaitu Balai Raya Gadek pada 11 malam semalam, yang menempatkan 11 mangsa daripada lima keluarga.

“Seramai 27 mangsa daripada enam keluarga masih ditempatkan di PPS Sekolah Kebangsaan (SK) Durian Tunggal iaitu penduduk dari Kampung Bukit Tambun, Kampung Bukit Balai, Kampung Belimbing Dalam dan Kampung Pulau,” menurut kenyataan itu. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Kastam rampas rokok seludup RM4.1j diisytihar sebagai mi segera

SEBERANG PERAI: Jabatan Kastam Diraja Malaysia (JKDM) Pulau Pinang membongkar cubaan menyeludup rokok yang dimuatkan dalam sebuah kontena berisi bungkusan mi segera dengan nilai termasuk cukai lebih RM4.1 juta dalam pemeriksaan di Pelabuhan Klang, Selangor, 26 Oktober lalu.

Pengarah JKDM Pulau Pinang, Hamisan Kalip berkata, kejayaan itu susulan pemeriksaan sepasukan anggota daripada Bahagian Penguatkuasaan negeri bersama Cawangan Narkotik Ibu Pejabat JKDM kira-kira pukul 3.15 petang.

Katanya, hasil pemeriksaan, pihaknya menemui 1,832 kotak bertanda ‘Instant Noodles’ yang mengandungi rokok putih disyaki tidak berkastam yang dicampur bersama dagangan mi segera.

“Modus operandi yang digunakan adalah dengan mengikrar dagangan sebagai mi sup dan disorokkan dalam kotak bertanda mi segera.

“Secara keseluruhannya, sebanyak 5,771,520 juta batang rokok melibatkan nilai anggaran RM461,721.60 dan cukai berjumlah RM3,698,390.02 berjaya dirampas,” katanya.

Beliau berkata demikian kepada pemberita di Stor Penguatkuasaan Bagan Jermal, di sini hari ini.

Mengulas lanjut, beliau berkata, kontena terbabit dikendalikan sebuah syarikat perkapalan dan syarikat penghantaran dan logistik yang mempunyai cawangan di Pelabuhan Klang.

“Menerusi dokumen yang diperolehi, dagangan ini disyaki berasal dari salah sebuah negara di Asia Barat dan dipercayai untuk pasaran tempatan.

“Susulan itu, seorang pengarah syarikat penghantaran dan logistik berusia 47 tahun turut ditahan bagi membantu siasatan.

“Semakan mendapati, lelaki terbabit tidak memiliki rekod kesalahan lampau dan dibebaskan dengan jaminan selepas keterangannya selesai dirakamkan,” katanya.

Kes disiasat mengikut Seksyen 135 (1)(e) dan Seksyen 135 (1)(g) Akta Kastam 1967 dan Seksyen 74(1)(e) Akta Eksesais 1976.

Dalam pada itu, katanya, JKDM memerlukan bantuan awam untuk memberi kerjasama dengan menyalurkan maklumat berkaitan sebarang aktiviti penyeludupan.

Jelas beliau, aduan boleh dibuat dengan menghubungi Talian Bebas Tol Kastam 1-800-88-8855 atau Pejabat Kastam yang terdekat di semua negeri dengan identiti setiap pemberi maklumat akan dirahsiakan. – UTUSAN

Authors

Media Variasi

View all posts

Diyana Rahip

View all posts

View all posts

View all posts


Aplikasi bantu kesan jika kucing sakit, perlukan rawatan doktor haiwan

MANEKI-NEKO (‘kucing memanggil’) adalah patung Jepun yang biasa, dipercayai membawa tuah kepada pemiliknya. Bukan sahaja di Jepun, mereka popular di seluruh dunia dan sering dilihat di kedai dan rumah.

Pemilik kucing di Jepun sanggup membelanjakan wang yang banyak untuk penjagaan dan kesejahteraan mereka, tetapi ia juga penting untuk mereka mengetahui perasaan kucing, sama ada mereka sedih atau tidak.

Kini, pemilik kucing boleh menerima bantuan yang diperlukan kerana firma teknologi dan universiti yang berpangkalan di Tokyo telah bekerjasama untuk mencipta aplikasi yang dilatih mengenal beratus-ratus imej kucing yang boleh memberitahu mereka apabila haiwan kesayangan mereka mengalami kesakitan.

Laporan yang diterbitkan oleh agensi berita AFP menyebut bahawa sejak dikeluarkan bulan lalu, “Pengesan Sakit Kucing” telah mengumpulkan 43,000 pengguna. Go Sakioka, ketua pemaju Carelogy berkata, bahawa kebanyakan pengguna berada di Jepun, tetapi ada juga di Eropah dan Amerika Selatan.

Laporan itu menyebut bahawa perisian itu adalah sebahagian daripada rangkaian teknologi yang semakin berkembang untuk pemilik haiwan peliharaan, yang risau tentang kesejahteraan haiwan peliharaan mereka. Beberapa aplikasi serupa ialah pengesan perasaan dan kesakitan yang dihasilkan di Kanada dan Israel.

Carelogy dan Kolej Sains Biosumber Universiti Nihon bersama-sama mengumpul 6,000 gambar kucing dan meneliti postur telinga, hidung, misai dan kelopak mata kucing dengan teliti.

Selepas itu, mereka menggunakan sistem penggredan yang dibangunkan oleh Universiti Montreal untuk membezakan antara kucing yang sihat dan yang sakit akibat gangguan yang sukar didiagnosis.

Sakioka berkata, pembangun aplikasi kemudiannya memasukkan maklumat tersebut ke dalam sistem pengesanan AI. Mereka dibantu apabila sekitar 600,000 gambar dimuat naik oleh pengguna.

Dia mendakwa bahawa aplikasi itu “mempunyai tahap ketepatan lebih daripada 90 peratus”.

Menurut Persatuan Makanan Haiwan Kesayangan Jepun, 60 peratus pemilik membawa kucing mereka ke doktor haiwan paling banyak sekali setahun.

“Kami mahu membantu pemilik kucing menilai dengan lebih mudah di rumah sama ada mahu berjumpa doktor haiwan atau tidak,” kata Sakioka.

“Cat Pain Detector” sudah pun digunakan oleh beberapa doktor haiwan di Jepun, tanah Hello Kitty, di mana pelancong berpusu-pusu ke kafe kucing dan beberapa pulau kecil ditakluki oleh kucing liar.

Tetapi “sistem AI masih perlu lebih tepat sebelum ia digunakan sebagai alat piawai”, katanya. – WION

Author

Taufik Asmady Abdul Aziz

View all posts

View all posts


Jijik! Lelaki didakwa buang air besar di ruang wuduk

CYBERJAYA: Gara-gara kantoi membuang air besar di ruang wuduk, seorang lelaki bertindak di luar kawalan selepas ditegur orang awam.

Perbuatan jijik itu dikatakan berlaku selepas orang ramai selesai mengerjakan solat Zuhur di sebuah surau dekat Shah Alam, Selangor pada Rabu.

Lelaki berkenaan didakwa sengaja membuang air besar di ruang wuduk meskipun kemudahan tandas disediakan di kawasan itu.

Malah, selepas kantoi, lelaki itu dilihat mengejar seorang orang awam sehingga ke kedai makan berdekatan kemungkinan tidak berpuas hati dirinya dirakam.

Enggan mengaku bersalah, lelaki berbaju belang hitam putih itu kemudiannya dilihat mencampakkan sebuah kerusi besi ke arah perakam video.

Namun, menjengah di ruangan komen, rata-rata netizen mempersoalkan adakah individu terbabit membuang air besar di dalam kawasan surau atau dalam tandas surau.

“Kalau dia berak dalam surau, elok jer orang belakang budak tu keluar dari surau cam tak de apa-apa. Ni nak borak apa sebenarnya ni,” komen netizen.

“Berak dalam surau atau tandas surau… tak faham,” soal pengguna TikTok.

“Statement bagi jelas sikit bole? Dia berak dalam surau atau dalam tandas surau?” selar netizen.

Author

Nurul Ain Japri

View all posts

View all posts


MOSTI mahu perkenalkan robotik AI bantu KKM

KUALA LUMPUR: Kementerian Sains, Teknologi dan Inovasi (MOSTI) bakal memperkenalkan penggunaan robotik seperti Automated Guided Vehicle dan Drone dilengkapi dengan Artificial Intelligence (AI).

Ia akan disesuaikan dengan kegunaan di fasiliti Kementerian Kesihatan Malaysia (KKM).

Menterinya, Datuk Seri Dr Adham Baba berkata, teknologi ini boleh membantu warga KKM dari segi pembersihan, nyahkuman dan penyelenggaraan fasiliti.

Selain itu, katanya, penggunaan Unmanned Aerial Surveillance System untuk memantau kawasan pembiakan nyamuk Aedes di kawasan yang sukar dimasuki oleh petugas kesihatan seperti bumbung rumah dan bangunan tinggi.

“Dari segi kesihatan awam, teknologi ini penting untuk menyokong usaha pencegahan penyakit yang dibawa oleh vektor seperti serangga dan haiwan perosak.

“MOSTI juga merancang untuk membina sebuah AI-Tech Hospital yang berteraskan teknologi AI, yang pakar dalam kesihatan awam dan penyakit jarang dan tidak berjangkit (rare & non-communicable disease).

“Ia akan direka bentuk berdasarkan konsep modular dan dinamik untuk kemudahan kuarantin bawah tanah, ruang fleksibel bagi menampung keperluan rawatan perubatan yang berbeza dan perolehan dalam kemajuan teknologi,” katanya selepas Majlis Pelancaran Hab Teknologi Kesihatan Sandbox Teknologi dan Inovasi Nasional (NTIS) di sini, hari ini.

Turut hadir, Menteri Kesihatan, Khairy Jamaluddin dan Ketua Pegawai Eksekutif Malaysian Research Accelerator for Technology and Innovation (MRANTI) Dzuleira Abu Bakar.

Turut diadakan Memorandum Persefahaman (MoU) di antara MRANTI dan Universiti Teknologi MARA (UiTM).

Tambahnya, penubuhan Hab Teknologi Kesihatan NTIS akan mempercepatkan penciptaan, penerimaan dan pengkomersialan teknologi dan inovasi tempatan di dalam sektor kesihatan tanpa menjejaskan tempoh ujian klinikal sedia ada.

“Secara tidak langsung, hab ini juga dapat memberikan faedah kepada para pengguna untuk mendapatkan penjagaan kesihatan yang berkualiti dengan kos yang berpatutan.

“Hab Teknologi Kesihatan NTIS ini akan disokong Kluster Penjagaan Kesihatan bersepadu MRANTI dengan keluasan 10 ekar di MRANTI Park yang berfungsi sebagai pusat sehenti untuk mempercepatkan pelaksanaan projek berinovasi tinggi dalam pelbagai bidang, termasuk bidang perubatan dan penjagaan kesihatan.

“Jumlah keluasan lantai kasar untuk pembangunan ini ialah 873,000 kaki persegi. Ia akan disokong dengan infrastruktur yang canggih, serta ekosistem teknologi yang holistik di MRANTI Park termasuk kemudahan 5G, pusat data hyperscale, taman learnscape serta persekitaran pembangunan berketumpatan rendah,” katanya.

Sementara itu, jelas beliau terdapat empat komponen utama bagi Kluster Teknologi Kesihatan MRANTI iaitu Research, Remedy,
Recuperate dan Rehabilitate.

“Ia akan menjadi sistem sokongan kepada Recuperation dan Rehabilitation Village (Perkampungan Pemulihan dan Rehabilitasi).

“Perkampungan ini tidak seperti konsep kediaman persaraan yang lain, Perkampungan Pemulihan ini akan menyediakan ekosistem yang lengkap bukan sahaja untuk bantuan kehidupan tetapi juga untuk penyakit dan pemulihan jangka panjang.

“Liputan segmen akan lebih luas dan bukan sahaja tertumpu kepada warga emas tetapi juga kepada kanak-kanak dan pesakit berkeperluan khas. Ia akan mempunyai akses terus ke Hospital AI-Tech,” katanya.

Author

Tun Puteh Wanti

View all posts

View all posts


Kes kanak-kanak 9 tahun maut ada unsur dera, ibu, teman lelaki ditahan

TAIPING: Polis menahan ibu kepada seorang kanak-kanak berusia sembilan tahun yang ditemukan maut di Asam Kumbang, di sini, pada Ahad.

Wanita berusia 36 tahun itu ditahan bersama-sama teman lelakinya, bagi membantu siasatan.

Ketua Polis Daerah Taiping, ACP Razlam Ab Hamid berkata, siasatan awal pasukan forensik polis di tempat kejadian, mendapati terdapat unsur penderaan ke atas mangsa.

Menurutnya, kejadian penderaan dipercayai berlaku sejak Mac lalu.

“Mayat si mati telah dibawa ke Jabatan Forensik Hospital Taiping untuk bedah siasat bagi mengetahui punca kematian,” katanya kepada pemberita di sini, lapor Astro Awani.

Terdahulu, media melaporkan seorang kanak-kanak lelaki berusia sembilan tahun ditemukan maut di sebuah rumah di Asam Kumbang, di sini, pada pagi Ahad.

Menurut Razlam, kanak-kanak tersebut merupakan anak kedua daripada lima beradik dan ibunya tinggal bersama teman lelaki di rumah yang sama.

Katanya, wanita berkenaan dan suaminya mempunyai masalah rumah tangga dan dalam proses perceraian.

Kes disiasat di bawah Seksyen 302 Kanun Keseksaan kerana membunuh.

Author

Media Variasi

View all posts

View all posts


PRU15 mungkin lahirkan satu lagi kerajaan campuran – Pemerhati

KUALA LUMPUR: Melihat senario semasa, ramai pemerhati politik tidak menolak kemungkinan Malaysia sekali lagi akan ditadbir oleh kerajaan campuran melalui Pilihan Raya Umum ke-15 pada 19 November ini.

Sama ada Barisan Nasional (BN), Perikatan Nasional (PN) ataupun Pakatan Harapan (PH), masing-masing dijangka sukar memperoleh majoriti mudah, iaitu sekurang-kurangnya 112 kerusi Parlimen, pada pilihan raya umum (PRU) kali ini.

Ini kerana kata mereka, landskap politik tanah air  berubah selepas dibadai ‘tsunami kecil’ PH pada PRU14, yang bukan sahaja menamatkan penguasaan BN selama 60 tahun, tetapi turut melemahkan gabungan itu apabila beberapa parti komponennya termasuk dari Sarawak, bertindak keluar daripada BN.

Sepanjang tempoh empat tahun lima bulan Parlimen ke-14, pelbagai ‘episod politik’ berlaku termasuk menyaksikan negara dipimpin oleh tiga perdana menteri daripada tiga kerajaan berbeza, dengan dua daripadanya adalah kerajaan campuran.

Justeru, sekalipun BN dilihat berkeyakinan dapat menguasai PRU15 ini berdasarkan rekod cemerlangnya pada lima pilihan raya kecil (PRK) dan dua pilihan raya negeri (PRN) yang berlangsung sepanjang penggal lepas, pemerhati berpendapat ia bukan petunjuk kukuh bahawa BN akan mampu mengulangi kejayaannya seperti sebelum PRU14.

PERTANDINGAN TIGA PENJURU ATAU LEBIH

Prof Ulung Datuk Dr Shamsul Amri Baharuddin, ketika mengulas mengenainya berkata, rata-rata penganalisis politik bersetuju tidak ada sebuahpun parti yang dominan buat masa ini.

“Walaupun BN telah memenangi beberapa PRK dan PRN, mengambil kira keadaan sebelum ini dengan tiga perdana menteri, kestabilan politik masih sukar dicapai dan tidak mustahil akan berlaku sekali lagi kerajaan campuran,” katanya kepada Bernama.

Berkongsi pandangan serupa, Felow Kanan Akademi Penyelidikan Strategik Nusantara, Dr Azmi Hassan berkata, disebabkan tidak keruan politik, PRU kali ini dijangka menyaksikan pertandingan sekurang-kurangnya tiga penjuru hampir di semua 222 kerusi Parlimen yang dipertandingkan.

“(Justeru) walaupun BN dikatakan parti yang bakal memperoleh kerusi terbanyak, ia masih tidak cukup untuk menubuhkan kerajaan. Kerana itu saya jangkakan pasca-PRU15, BN (boleh menjadi) parti dominan (dalam kerajaan) bersama-sama Gabungan Parti Sarawak (GPS) dan Gabungan Rakyat Sabah (GRS),” ulasnya.

Menurutnya, pandangan itu berdasarkan cadangan Naib Presiden UMNO, Datuk Seri Ismail Sabri Yaakob yang juga perdana menteri sementara, tentang pewujudan dua jawatan timbalan perdana menteri, iaitu masing-masing dari Sabah dan Sarawak.

“… ini mungkin jajaran baharu BN dengan GPS dan GRS,” ulas Azmi.

Untuk rekod, selepas PRU14 pada 9 Mei 2018, PH yang dianggotai PKR, DAP, Bersatu dan Amanah membentuk kerajaan persekutuan dengan majoriti mudah, dipimpin oleh Tun Dr Mahathir Mohamad selaku Perdana Menteri Ketujuh.

Namun kerajaan yang kemudian dikukuhkan oleh sokongan Parti Warisan Sabah, tumbang selepas kira-kira 22 bulan mentadbir apabila Dr Mahathir melepaskan jawatan pada 24 Februari 2020, disusuli tindakan Bersatu keluar daripada PH.

Pada 1 Mac 2020, kerajaan campuran pertama terbentuk hasil kesepakatan Bersatu, PAS, BN, Parti Bersatu Sabah (PBS) dan Parti Solidariti Tanah Airku (STAR). Lima bulan selepas pentadbiran, PN terbentuk menerusi gabungan Bersatu, PAS dan STAR sebelum disertai Parti Maju Sabah (SAPP) dan parti Gerakan.

Kerajaan yang dipimpin PN ini hanya bertahan selama 17 bulan. Negara kemudian diterajui oleh kerajaan campuran BN, PN, GPS dan PBS pada 30 Ogos 2021.

PRU kali ini bukan sahaja menyaksikan pertarungan tiga gabungan politik – BN, PH dan PN – tetapi juga penyertaan kerjasama tidak rasmi Gerakan Tanah Air (GTA)  pimpinan Dr Mahathir menerusi Parti Pejuang Tanah Air, yang dilapor akan meletakkan calon di 121 kawasan.

AKTA LOMPAT PARTI

Sementara itu, ditanya tentang keberkesanan Larangan Ahli Parlimen Bertukar Parti yang diperuntukkan dalam Akta Perlembagaan (Pindaan) (No.3) 2022 dan berkuat kuasa 5 Oktober lepas dalam membantu menstabilkan kedudukan kerajaan, Azmi berkata, perkara tersebut hanya boleh dilihat selepas PRU15.

“Dengan adanya akta ini, tidak mungkin ada seorang dua wakil rakyat yang boleh meruntuhkan kerajaan. Sekiranya ada sekalipun, keseluruhan parti itu sendiri yang perlu keluar daripada kerajaan,” kata beliau.

Pandangan serupa turut dikemukakan oleh Dr Jamaie Hamil yang berkata undang-undang mengikat seseorang ahli parlimen atau individu daripada melakukan sesuatu yang boleh menjejaskan kerajaan bukanlah sesuatu yang baharu di negara ini.

Menurutnya, Akta Keselamatan Dalam Negeri (ISA) pernah dikuatkuasakan ketika era pemerintahan BN bagi mengawal rakyat atau ahli politik  daripada melakukan perkara yang boleh menjejaskan ketenteraman awam dan keharmonian masyarakat termasuk mengkritik kerajaan secara melampau.

“Walaupun nampak berlainan, ia sebenarnya hampir sama dengan undang-undang antilompat parti yang bertujuan menstabilkan kerajaan,” kata pensyarah kanan program sains politik di Universiti Kebangsaan Malaysia itu.

Di bawah Akta A1663 yang diluluskan Dewan Rakyat pada 28 Julai lepas dengan sokongan sebulat suara ahli Parlimen itu, mana-mana ahli dewan yang bertukar parti akan hilang kedudukan sebagai Ahli Dewan Rakyat.

BELAJAR DARIPADA PENGALAMAN

Dalam pada itu, Jamaie mengesyorkan beberapa langkah yang perlu diambil sekiranya kerajaan campuran terhasil daripada PRU15 nanti.

Antaranya ialah pemeteraian satu memorandum persefahaman di antara kerajaan memerintah dan blok pembangkang seperti yang dilakukan pada era pentadbiran Ismail Sabri, bagi mengelakkan konflik yang boleh menggugat kestabilan negara.

Selain itu, beliau turut mencadangkan penggiliran perdana menteri melibatkan parti-parti dalam kerjasama tersebut.

“Contohnya,  perdana menteri ketika kerajaan PH ialah Tun Dr Mahathir Mohamad dan berikutnya yang dicadangkan ialah Datuk Seri Anwar Ibrahim selepas tempoh dua tahun atau dua tahun setengah, dan perkara itu sepatutnya hendaklah dilaksanakan dan tidak dimungkiri,” katanya.

Bagi mewujudkan kestabilan berpanjangan kerajaan campuran, beliau berkata perlu ada kemahuan politik yang kuat dan persefahaman yang mana setiap keputusan dibuat secara konsensus dan dilaksanakan mengikut persetujuan semua parti.

Tidak boleh hanya parti dominan dalam kerajaan campuran membuat keputusan kerana situasi tersebut boleh mencetuskan ketidakpuasan hati dalam kalangan parti yang bergabung, ujarnya.

“Sudah berlaku di negara luar seperti Britain apabila ada parti menarik sokongan kepada kerajaan kerana tidak berpuas hati dengan keputusan dibuat dalam konsensus,” katanya.

Tegas beliau, kestabilan kerajaan campuran itu amat penting memandangkan ada kemungkinan berlaku kegawatan ekonomi global pada tahun depan, sekali gus memerlukan kerjasama baik  antara parti gabungan dalam menghadapi situasi mencabar berkenaan.

Konflik kepimpinan yang berlaku sebelum ini sehingga menyebabkan kerajaan tumbang, tidak sepatutnya berlaku lagi dalam situasi ekonomi  yang masih terkesan oleh pandemik COVID-19, dan sewajarnya amalan toleransi antara kaum semasa zaman kepimpinan Perdana Menteri Pertama, Tunku Abdul Rahman disuburkan kembali, kata Jamaie.

“Pastikan kerajaan dibentuk mengutamakan kepentingan negara supaya situasi ekonomi, isu peluang pekerjaan, harga barang yang melambung dapat diatasi  dan bantuan-bantuan kepada rakyat dapat diteruskan,” katanya.

Bagi Azmi pula, beliau berharap barisan jemaah menteri dilantik mengikut kepakaran serta  kebolehan seseorang wakil rakyat, dan bukan atas dasar kuota parti.

Ini kerana katanya, ahli kabinet kerajaan campuran sebelum ini dilantik atas dasar kuota parti sekali gus menyebabkan  mereka tidak dapat berfungsi dengan efisien

“Saya mengharapkan barisan kabinet kerajaan campuran nanti adalah kuat dan terdiri dalam kalangan mereka yang boleh bekerja, berwibawa dan juga intelek supaya dapat menghadapi cabaran terutamanya cabaran ekonomi pada masa hadapan,” katanya.

Pada 20 Okt lepas, SPR menetapkan 19 November ini sebagai tarikh pengundian manakala  tarikh penamaan calon ditetapkan pada 5 November. Pengundian awal pula pada 15 November.

Parlimen ke-14 dibubarkan pada 10 Oktober lepas, memberi laluan kepada 222 kerusi Dewan Rakyat dipertandingkan semula. Dalam pada itu, tidak seperti kelaziman, kali ini hanya tiga negeri membubarkan Dewan Undangan Negeri (DUN) serentak dengan pembubaran Parlimen, iaitu Perak yang melibatkan 59 kerusi, Pahang (42) dan Perlis (15).

Turut diadakan serentak ialah PRK DUN Bugaya, Sabah. – BERNAMA


Lelaki maut terkena renjatan elektrik dalam lurang Pulau Indah

SHAH ALAM: Seorang lelaki maut akibat terkena renjatan elektrik di dalam lurang di susur keluar Laguna Park Pulau Indah dekat sini, petang semalam.

Pengarah Jabatan Bomba dan Penyelamat Malaysia (JBPM) Selangor, Morni Mamat berkata, pihaknya menerima panggilan pukul 4.04 petang dan tiba 10 minit kemudian di lokasi kejadian.

Beliau berkata bagaimanapun, pasukan penyelamat perlu menunggu bantuan daripada pihak Tenaga Nasional Bhd (TNB) kerana masih ada arus elektrik di dalam lurang itu.

“Pada pukul 11.45 malam, pihak TNB telah menutup arus elektrik berkuasa 33 kilovolt (KV) dan mangsa telah berjaya dikeluarkan oleh pihak bomba dengan bantuan daripada kontraktor TNB yang menggunakan jentera backhoe pada 12.15 tengah malam,” katanya dalam kenyataan.

Beliau berkata, mayat mangsa berusia 30-an itu kemudian diserahkan kepada pihak polis untuk tindakan selanjutnya. – BERNAMA